
[bookmark: _Toc231393014]Innledning
En stor del av befolkningen i Norge benytter helsetjenester i løpet av et år, men behovet er ikke likt fordelt: enkelte grupper bruker flere ulike tjenester innenfor samme tidsrom og har komplekse, langvarige behov. For disse pasientene er god samhandling mellom tjenester og sammenhengende pasientforløp avgjørende for kvalitet, sikkerhet og effektiv ressursbruk.
Denne rapporten undersøker samtidig bruk av allmennlegetjenester, spesialisthelsetjenester og kommunalt tildelte helse- og omsorgstjenester i løpet av 2025. Vi kartlegger hvor mange som bruker flere tjenester i samme år, hvilke kombinasjoner av tjenester som er mest vanlige, og hvordan pasientforløpene mellom disse tjenestene ser ut.
Fokus i denne rapporten rettes mot grupper som Nasjonal helse‑ og samhandlingsplan framhever som særlige målgrupper: skrøpelige eldre, personer med flere kroniske sykdommer, personer med alvorlige psykiske helse‑ og rusutfordringer, samt barn og unge med store og sammensatte behov. Ut fra tidligere registrert helsetjenestebruk og alder definerer vi fire grupper som en operasjonalisering av disse målgruppene. For hver av disse gruppene vil vi svare på tre hovedspørsmål:
· Hvor mange personer bruker flere ulike helse‑ og omsorgstjenester i samme år?
· Hvordan beveger disse brukerne seg mellom allmennlegetjenester, spesialisthelsetjenester, og kommunalt tildelte helse- og omsorgstjenester i løpet av et år?
· Når i forløpet er allmennlegetjenesten (fastlege og legevakt) involvert, og hvilken rolle spiller de for koordinering og videre henvisning?
Analysene bygger på registerdata som dekker hele Norges befolkning og omfatter allmennlegetjenester, spesialisthelsetjenester og kommunalt tildelte helse- og omsorgstjenester for kalenderåret 2025. Vi kombinerer administrative pasientregistre og kommunale data for å beskrive tjenestebruk, tidspunkter for kontakt og sekvenser av tjenestebruken på individnivå. Vi tar i bruk KUHR for å belyse bruk av allmennlegetjenester, Norsk Pasientregister (NPR) for bruk av spesialisthelsetjenester, og Kommunal tjenestetildeling (KPR-KTT) for bruk av kommunalt tildelte helse- og omsorgstjenester. Analysene omfatter deskriptive analyser, kartlegging av forløp og beregning av overgangssannsynligheter.
Formålet med analysene er å gi kunnskap som kan bidra til å identifisere grupper med store og sammensatte behov og gi en oversikt over sammensetningen av deres helsetjenestebruk, forstå kritiske overganger i pasientforløpene, og peke på områder hvor bedre samhandling kan forbedre pasientsikkerhet, pasientopplevelse og ressursbruk.
Vi vil først beskrive datakildene som er brukt, samt kort redegjøre for analytiske valg og metoder. Deretter vil vi presentere resultater for hver av de prioriterte målgruppene. Avslutningsvis oppsummerer vi hovedfunn og diskuterer betydningen av dem. 

[bookmark: _Toc231393015]Metode og data
[bookmark: _Toc231393016]Data
Vi har brukt registerdata fra KUHR, NPR og KPR-KTT for å beskrive bruk og forløp i allmennlegetjenesten, spesialisthelsetjenesten og kommunalt tildelte helse- og omsorgstjenester. I analysen beskriver vi hovedsakelig helsetjenestebruk i et enkelt år, 2025, men vi har i noen tilfeller brukt data lengre tilbake i tid for å definere målpopulasjoner og for å beskrive tidstrender.
KUHR inneholder helserelaterte refusjoner fra staten. Vi har brukt KUHR for å beskrive alle kontakter med allmennlegetjenesten, avgrenset til fastlege og legevakt. Det finnes en egen indikatorvariabel som skiller mellom ulike tjenestetyper, og vi kan derfor skille bruk av fastlege og legevakt fra hverandre. Vi har tilgjengelig informasjon om kontakttidspunkt, type kontakt/takster og diagnoser. Vi har i hovedsak inkludert alle kontakter som er gjort til disse tjenestene, men i noen analyser har vi utskilt konsultasjoner fra alle kontakter.
NPR inneholder informasjon om alle kontakter med spesialisthelsetjenesten, inkludert diagnoser, hastegradsklassifisering og varighet på behandlingen. For å skille mellom akutte og elektive behandlinger benytter vi hastegradsklassifiseringen. Vi bruker variabelen innmatehast og definerer en kontakt som akutt når denne variabelen har verdien 1.
KPR-KTT inneholder informasjon om alle kommunalt tildelte helse- og omsorgstjenester. Det inkluderer en rekke ulike tjenester som er svært forskjellige i omfang, men felles er at de blir tildelt av kommunen. Vi kategoriserer disse tjenestetypene etter tjenester i hjemmet, korttidsopphold i institusjon og langtidsopphold i institusjon. Tabell 1 viser en oversikt over hvilke tjenester som er inkludert i rapporten og hvordan de er kategorisert
Tabell 1. Oversikt over kommunalt tildelte tjenester inkludert i datagrunnlaget.
	Kommunal tildelt tjeneste
	Verdi i KPR-KTT
	Kategori

	Praktisk bistand, daglige gjøremål 
	1
	Tjenester i hjemmet

	Praktisk bistand, opplæring, daglige gjøremål 
	2
	Tjenester i hjemmet

	Praktisk bistand, brukerstyrt personlig assistanse
	3
	Tjenester i hjemmet

	Dagaktivitetstilbud
	4
	Tjenester i hjemmet

	Matombringing
	5
	Tjenester i hjemmet

	Trygghetsalarm
	6
	Tjenester i hjemmet

	Avlastning utenfor institusjon
	7
	Tjenester i hjemmet

	Avlastning i institusjon
	8
	Korttidsopphold i institusjon

	Støttekontakt
	9
	Tjenester i hjemmet

	Omsorgsstønad
	11
	Tjenester i hjemmet

	Annen bolig
	13
	Tjenester i hjemmet

	Helsetjenester i hjemmet
	15
	Tjenester i hjemmet

	Re-/habilitering utenfor institusjon
	16
	Tjenester i hjemmet

	Tidsbegrenset opphold, utredning/behandling
	18
	Korttidsopphold i institusjon

	Tidsbegrenset opphold, habilitering/rehabilitering
	19
	Korttidsopphold i institusjon

	Tidsbegrenset opphold, annet
	20
	Korttidsopphold i institusjon

	Langtidsopphold i institusjon
	21
	Langtidsopphold i institusjon

	Kommunal øyeblikkelig hjelp, døgnopphold
	25
	Korttidsopphold i institusjon

	Lokaliseringsteknologi
	26
	Tjenester i hjemmet


Dataene som er benyttet som grunnlag for rapporten er svært rike, og omfatter i all hovedsak all bruk av offentlig finansierte helsetjenester. Det er imidlertid et unntak: Avtalespesialister er ikke med i vårt datagrunnlag. Avtalespesialister er viktig særlig for noen deler av helsetjenesten, og vi vil derfor underestimere helsetjenestebruken og overgangene i dem noe. I tillegg inngår ikke privatfinansierte helsetjenester i datagrunnlaget i denne rapporten.
[bookmark: _Toc231393017]Målpopulasjon
Totalpopulasjonen inkluderer alle bosatte personer 2 år og eldre som er i live i starten av året i Norge i 2025, omtalt i rapporten som befolkningen. Personer som emigrerer i løpet av 2025 er ikke inkludert i datagrunnlaget. Rapporten fokuserer på fire målpopulasjoner (tabell 2), som er avgrenset etter alder og, for tre av gruppene, etter registrert bruk av helse- og omsorgstjenester. Eldre personer er definert bare ut fra alder og omfatter alle som er 80 år eller eldre. For de øvrige gruppene må kriteriene være oppfylt i minst ett av de to foregående årene, og de inkluderte diagnosene er basert på arbeid fra Helsedirektoratet (2022).	Comment by Torill Alise Rotevatn: Styringsinformasjon til helsefellesskapene - Helsedirektoratet 
Tabell 2: Definisjon av målpopulasjoner inkludert i rapporten
	Målpopulasjon
	Alder
	Definisjon
	Antall personer i 2025

	Eldre personer
	80+ år
	80+ år
	312 007

	Personer med flere kroniske sykdommer (eksl. psyk/rus)1
	19-79 år
	I minst en av de to foregående årene: minst en kontakt i spesialisthelsetjenesten eller to kontakter i allmennlegetjenesten for tre eller flere kroniske sykdommer/tilstander samme år. Listen av inkluderte kroniske sykdommer/tilstander finnes i tabell 11. 
	163 600

	Personer med diagnoser innen psykiatri og rus1
	19-79 år
	I minst en av de to foregående årene: minst en kontakt med spesialisthelsetjenesten registrert med minst en av de inkluderte ICD-10 kodene listet i tabell 15.
	223 828

	Barn og ungdom med varige og/eller sammensatte behov
	2-18 år
	I minst en av de to foregående årene: enten 1) minst en kontakt i NPR for en av de inkluderte diagnosekode listet i tabell 18, 2) minst 20 polikliniske kontakter i BUP/PHV, 3) minst en innleggelse i BUP/PHV eller 4) mottaker av minst en av følgende tjenester i KPR-HTT: praktisk bistand, dagaktivitetstilbud, avlastning, omsorgsstønad, helsetjenester i hjemmet, tidsbegrenset opphold eller langtidsopphold i institusjon. 
	86 193


18 433 personer hadde diagnoser i helsetjenesten som kvalifiserte til definering både i gruppen med flere kroniske sykdommer og i gruppen med diagnoser innen psykiatri/rus
Personer med flere kroniske sykdommer er personer i alderen 19–79 år som har hatt minst én kontakt i spesialisthelsetjenesten eller to kontakter i allmennlegetjenesten for tre eller flere kroniske sykdommer eller tilstander samme år (se inkluderte diagnoser i tabell 11). For å inkludere kontakter for kroniske sykdommer i KUHR har vi valgt ut ICPC-2 koder som i høyest mulig grad korresponderer med ICD-10 kodene brukt i arbeid fra Helsedirektoratet (2022). Definisjonen for flere kroniske sykdommer vil derfor i noen grad skille seg fra Helsedirektoratets. Personer med diagnoser innen psykiatri og rus inngår ikke i gruppen med flere kroniske sykdommer, men utgjør en egen målpopulasjon: personer i alderen 19–79 år med minst én kontakt i spesialisthelsetjenesten registrert med en av de inkluderte ICD-10-kodene (se inkluderte diagnoser i tabell 15).	Comment by Torill Alise Rotevatn: Legg på kilde igjen?
Barn og ungdom med varige og/eller sammensatte behov omfatter personer i alderen 2–18 år, og det er tilstrekkelig å oppfylle ett av flere kriterier. Gruppen omfatter barn og unge med minst én kontakt i NPR for en av de inkluderte diagnosekodene (se inkluderte diagnoser i tabell 18), minst 20 polikliniske kontakter eller minst én innleggelse i BUP/PHV, samt barn og unge som mottar utvalgte kommunale helse- og omsorgstjenester registrert i KPR-HTT (praktisk bistand, dagaktivitetstilbud, avlastning, omsorgsstønad, helsetjenester i hjemmet, tidsbegrenset opphold eller langtidsopphold i institusjon). Definisjonen fanger dermed opp både behov i spesialisthelsetjenesten og varige tjenester i kommunen.
Til sammen hadde 8 433 personer både diagnoser som inngår i gruppen med tre eller flere kroniske sykdommer og diagnoser innen psykiatri og/eller rus. Disse gruppene er derfor ikke gjensidig utelukkende. 
Vi følger individene gjennom året eller frem til tidspunktet de dør. Vi henter informasjon om bostedskommune og sivilstatus fra Folkeregisteret lar informasjonen de har i starten av året gjelde gjennom året. Utdanningsnivå er hentet fra SSB og gjelder høyeste fullførte utdanning i 2022 (siste oppdaterte data). 
[bookmark: _Toc231393018]2.3	Tidsdimensjon
Gjennomgående i analysene følger vi individer over tid. Tidsoppløsningen varierer mellom de ulike analysene. Vi har nøyaktig dato for alle hendelser og overganger i dataene. Vi måler hovedsakelig helsetjenestebruk gjennom året 2025 og overgangene som inntreffer i det aktuelle året. 
[bookmark: _Toc231393019]Definisjoner
Vi kategoriserer helsetjenesten inn i tre hovedtjenestetyper: Allmennlegetjenester, spesialisthelsetjeneste, og kommunalt tildelte helse- og omsorgstjenester. Allmennlegetjenester består av fastlege og legevakt. Spesialisthelsetjeneste inkluderer somatikk, psykisk helsevern for voksne, psykisk helsevern for barn og unge og tverrfaglig spesialisert rusbehandling. Kontakter i spesialisthelsetjenesten er lagt sammen i forløp om det er mindre enn to dager imellom kontaktene. Kommunalt tildelte helse- og omsorgstjenester består som beskrevet over av tjenester i hjemmet, korttidsopphold i institusjon og langtidsopphold i institusjon. Noen personer bruker både allmennlegetjenester, spesialisthelsetjenester og kommunalt tildelte tjenester samme år. Disse har ofte store og sammensatte behov, og kan være særlig avhengige av god samhandling. Vi vil fremover kalle denne gruppen for multitjenestebrukere.
I hovedsak vil vi beskrive allmennlegetjenester samlet, men fastlegen har en særrolle, og i enkelte tilfeller er vi interessert i fastlegebruk spesifikt. Fastlegen har i mange tilfeller en koordinerende rolle, og er i første linje av helsetjenestene. Når vi beskriver bruk av fastlege, vil vi tydeliggjøre dette. 
Vi bruker registerdata for å definere en rekke tilstander og hendelser. I Tabell 3 ligger en oversikt over gjennomgående begreper og hvordan de er definert. 
Tabell 3: Viktige begreper og operasjonalisering av dem i registerdata
	Begrep
	Register
	Definisjon/Forklaring

	Hovedtjenestetype
	KUHR, NPR, KPR-KTT
	Dekker de ulike helsesektorene i sin helhet: 
1) Allmennlegetjenesten 
2) Spesialisthelsetjenesten
3) Kommunalt tildelte helse- og omsorgstjenester

	Akutt kontakt i spesialisthelsetjenesten
	NPR
	Inmatehast = 1 

	Planlagt kontakt i spesialisthelsetjenesten
	NPR
	Kontakter som ikke defineres som akutt via Inmatehast 

	Fastlege/-legevaktskontakt 
	KUHR 
	Alle enkeltregninger

	Fastlege/-legevaktskonsultasjon
	KUHR
	Enkeltregninger med minst en av takstkodene: 2AD, 2AK, 2AE, 2AS, 2AT, 2AV, 2AEF, 2AFS, 2AFT, 2AFV, 2AEK, 2AKS, 2AKT, 2AKV, 2FK, 11AK, 11AD

	Tjenester i hjemmet
	KPR-KTT
	Omfatter tjenester til hjemmeboende. Tjenestetype: 1-7, 9, 11, 13, 15-16, 26

	Korttidsopphold i institusjon
	KPR-KTT
	Omfatter tidsbegrensede opphold i institusjon
Tjenestetype: 8, 18-20, 25

	Langtidsopphold i institusjon
	KPR-KTT
	Omfatter langtids heldøgns omsorg i institusjon
Tjenestetype: 21

	Multitjenestebruker
	KUHR, NPR og KPR-KTT
	Person som mottar tjenester fra alle hovedtjenestetyper i det aktuelle året

	Bostedskommune
	Folkeregisteret
	Bostedskommunen registrert på personen

	Høyere utdanning
	NUDB, SSB
	NUS2000. Utdanning på universitetsnivå = høyere utdanning

	Høy/lav kommunesentralitet
	SSB
	Sentralitetsindeks. Sentralitetsklasse 1-3 = høy sentralitet. Sentralitetsklasse 4-6 = lav sentralitet


[bookmark: _Toc231393020]Metode
Overganger mellom hovedtjenestetyper
I rapporten har vi telt gjennomsnittlig antall overganger mellom hovedtjenestetyper for hver av målpopulasjonene i 2025. For hver målpopulasjon har vi beregnet gjennomsnittlig antall overganger mellom hovedtjenestetyper per person i 2025. En overgang er definert som en inngang til en ny hovedtjenestetype, altså at en person mottar en tjeneste av en annen type enn den forrige tjenesten vedkommende mottok. For allmennlegetjenesten inngår kun konsultasjoner.
Kommunalt tildelte helse- og omsorgstjenester, som helsetjenester i hjemmet, løper ofte over lengre perioder og kan pågå samtidig med bruk av andre tjenester. En slik tjeneste teller derfor ikke som en ny overgang så lenge den bare pågår. Den teller først som en ny inngang når personen har mottatt en tjeneste i en annen hovedtjenestetype i mellomtiden. Hvis for eksempel en person som mottar helsetjenester i hjemmet har en fastlegekonsultasjon, registreres to overganger: én fra helsetjenester i hjemmet til fastlegekonsultasjonen, og én tilbake til helsetjenester i hjemmet etter konsultasjonen.
Resultatene vises på to måter: som gjennomsnittlig antall overganger per person, og som andelen personer med flere enn 2, 4, 6 eller 8 overganger i løpet av året. I tillegg har vi talt hvor mange «runder» hver person har mellom hovedtjenestetypene i løpet av et år. En runde er fullført når personen har hatt kontakt med alle de tre hovedtjenestetypene. Kontaktene er sortert etter dato, og når en runde er fullført, begynner tellingen av neste runde. Resultatene vises som andelen personer med flere enn 2, 3 eller 4 runder.
Overgangssannsynligheter 
I rapporten presenterer vi predikerte sannsynligheter for overgang mellom kommunalt tildelte helse‑ og omsorgstjenester, samt for bruk av allmennlege‑ og spesialisthelsetjenester etter status for bruk av kommunalt tildelte helse- og omsorgstjenester. For å gjøre dette konstruerte vi først et paneldatasett for 2025 med en observasjon per person og måned. Hver person ble plassert i én gjensidig utelukkende tjenestetilstand hver måned etter følgende hierarki:
1. ingen kommunalt tildelte helse‑ og omsorgstjenester
2. tjenester i hjemmet 
3. korttidsplass i institusjon
4. langtidsplass i institusjon
Deretter konstruerte vi en månedlig overgangsvariabel som fanger opp bevegelser mellom disse tilstandene, inkludert dødsfall. For hver tilstand estimerte vi en hasardmodell med diskret tid og med konkurrerende risiko for overgang til andre tilstander og død. Standardfeil ble klustret på individnivå.
Modellene er justert for demografiske kjennetegn (alder, kjønn, sivilstatus og kommunesentralitet), varighet i gjeldende tilstand, sesongvariasjon (Fourier‑termer) og kontakt med spesialisthelsetjenesten måneden før overgangen der dette er relevant. Etter en overgang inkluderes individer på nytt i datasettet med oppdatert tilstand og tjenestevarighetsvariabelen satt til null. Dette innebærer at en person som går fra ingen tjenester til tjenester i hjemmet også inngår i videre beregningen av overgangssannsynligheter fra tjenester i hjemmet. Personer sensureres ved død. Når vi undersøker utfallet kontakt med spesialisthelsetjenesten, sensurerer vi person‑måneder som sammenfaller med dødsfall knyttet til den aktuelle kontaktepisoden.
For å beregne årlige (12‑måneders) overgangssannsynligheter benytter vi modellert risiko som funksjon av varighet i tilstanden til å konstruere kumulative insidensfunksjoner (CIF‑er). CIF‑ene gir et estimat på sannsynligheten for å gjennomføre en gitt overgang innen 12 måneder etter inngang i tilstanden, det vil si en årlig overgangssannsynlighet.


[bookmark: _Toc231393021]Helsetjenestebruk i befolkningen
I dette delkapittelet gir vi bakgrunnskunnskap om befolkningen og bruken av de ulike hovedtjenestetypene, samt hvor stor del av den totale helsetjenestebruken som kan tilskrives gruppene vi fokuserer på. Befolkningen består av alle bosatte personer på 2 år eller eldre og personer som dør i løpet av analyseåret, hentet fra Folkeregisteret. Tabell 4 viser bakgrunnsopplysninger hos befolkningen etter hvor mange deler av hovedtjenestetypene (allmennlegetjenesten, spesialisthelsetjenesten og kommunalt tildelte helse og omsorgstjenester) den enkelte er i kontakt med i løpet av 2025. En større andel kvinner enn menn er i kontakt med alle delene av helsetjenesten, dvs. multitjenestebrukere, mens flere menn enn kvinner har ingen kontakt til en helsetjeneste. En større andel av multitjenestebrukere er 80+ år, er ikke gift eller har registrert partner sammenlignet med personer som bruker færre tjenester. Videre har de i større grad ikke høyere utdanning og bor i mindre sentrale kommuner.
Tabell 4. Bakgrunnsopplysninger for befolkningen 2+ år (n=5 567 740) etter antall hovedtjenestetyper benyttet i 2025 (allmennlegetjeneste, spesialisthelsetjeneste og kommunalt tildelte helse- og omsorgstjenester)
	Antall hoved-tjenestetyper benyttet
	Ingen tjenester
	1-2 hovedtjenestetyper
	3 hovedtjenestetyper (multitjenestebrukere)

	Totalt antall
	845 761 (15.2%)
	4 442 015 (79.8%)
	279 964 (5%)

	Kjønn
	
	
	

	  Kvinne
	300 850 (10.9%)
	2 304 200 (83.4%)
	156 767 (5.7%)

	  Mann
	5 44 911 (19.4%)
	2 137 815 (76.2%)
	123 197 (4.4%)

	Aldersgruppe
	
	
	

	  2-18 år
	244 222 (23%)
	799 359 (75.4%)
	16 892 (1.6%)

	  19-39 år
	298 293 (19%)
	1 231 584 (78.6%)
	37 256 (2.4%)

	  40-79 år
	298 833 (11.4%)
	2 207 637 (84%)
	121 657 (4.6%)

	  80+ år
	4 413 (1.4%)
	203 435 (65.2%)
	104 159 (33.4%)

	Sivilstand
	
	
	

	  Gift / partner
	205 166 (11.2%)
	1 556 075 (84.9%)
	71 719 (3.9%)

	  Ugift / separert / enke
	640 595 (17.2%)
	2 885 940 (77.3%)
	208 245 (5.6%)

	Utdannelsesnivå
	
	
	

	  Høyere utdanning
	194 708 (12.6%)
	1 302 193 (84.3%)
	47 821 (3.1%)

	  Ingen høyere utdanning
	651 053 (16.2%)
	3 139 822 (78%)
	232 143 (5.8%)

	Sentralitet
	
	
	

	  Høy sentralitet
	615 145 (15.5%)
	3 180 492 (80%)
	181 478 (4.6%)

	  Lav sentralitet
	230 616 (14.5%)
	1 261 523 (79.3%)
	98 486 (6.2%)



I 2025 består datagrunnlaget av totalt 39 160 136 kontakter med allmennlegetjenesten, 10 217 356 kontakter med spesialisthelsetjenesten og 1 246 972 kommunal tildelte helse- og omsorgstjenestevedtak (tabell 5). I allmennlegetjenesten utgjør konsultasjoner 46% av fastlegekontaktene og 62% av legevaktskontaktene. Innen spesialisthelsetjenesten utgjorde somatiske tjenester hovedtyngden av kontaktene, mens tjenester i hjemmet dominerte blant de kommunalt tildelte helse- og omsorgstjenestene. 


Tabell 5: Bruk av helsetjenester i befolkningen 2+ år (n = 5 567 740) i 2025.
	Allmennlegetjenesten
	Kontakter, n
	Konsultasjoner, 
n (% av kontakter)
	Unike brukere, 
n (% av befolkningen)

	Fastlege
	37 025 313
	16 970 802 (45,8%)
	4 518 747 (81,2%)

	Legevakt
	2 134 823
	1 319 650 (61,8%)
	1 160 096 (20,8%)

	Sum
	39 160 136
	18 290 452 (46,7%)
	4 615 141 (82,9%)

	Spesialisthelsetjenesten
	Kontakter, n
	Akutte kontakter, n (% av kontakter)
	

	Somatikk
	7 424 741
	1 062 440 (14,3%)
	2 090 551 (37,5%)

	Psykisk helsevern, voksne
	1 626 936
	33 825 (2,1%)
	165 956 (3,0%)

	Psykisk helsevern, barn og unge
	767 824
	4 713 (0,6%)
	73 407 (1,3%)

	Tverrfaglig spesialisert rusbehandling
	397 855
	4 872 (1,2%)
	33 035 (0,6%)

	Sum
	10 217 356
	1 105 850 (10,8%)
	2 224 478 (40,0%)

	Kommunalt tildelte helse- og omsorgstjenester
	Antall tildelte tjenester, n
	

	Tjenester i hjemmet
	977 996
	354 856 (6,4%)

	Korttidsopphold i institusjon
	214 949
	76 435 (1,4%)

	Langtidsopphold i institusjon
	54 027
	45 622 (0,8%)

	Sum
	1 246 972
	390 508 (7,0%)

	Unike brukere av minst én hovedtjenestetype
	
	4 721 979 (84,8%)



Figur 6 viser hvordan befolkningen bruker de ulike hovedtjenestetypene i 2025. Av befolkningen som har kontakt til minst en av hovedtjenestetypene, har omtrent 50% kun hatt kontakt til allmennlegetjenesten, mens 39% i tillegg har hatt samtidig kontakt til spesialisthelsetjenesten. Totalt har 6% hatt kontakt til både allmennlege, spesialist- og kommunal helsetjeneste i samme år (multitjenestebrukere). En liten andel på 2% har hatt kontakt med spesialisthelsetjenesten alene. Selv om allmennlegetjenesten i all hovedsak er en forutsetning for bruk av spesialisthelsetjenesten kan dette bruksmønsteret skyldes at personer har pågående oppfølging fra tidligere år, henvisning fra året før, eller henvisning fra private helsetjenester. Også akutt behov for spesialisthelsetjeneste kan gi et slikt mønster. Noen få mottar kommunalt tildelte helse- og omsorgstjenester alene. Rundt en 15% av befolkningen (n= 845 761) har ingen kontakt med noen av helsetjenestene og er dermed ikke representert i figuren.	Comment by Torill Alise Rotevatn: Gå igjennom numerering av tabeller og figurer til sist

Figur 1. Venndiagram over hovedtjenestetypene befolkningen 2+ år er i kontakt med i 2025. 845 761 (av 5 567 740, 15,2 %) personer hadde ingen kontakt med en helsetjeneste og er ikke representert i totalandelen. Mørkere farge indikerer områder med flere individer.

Figur 7 viser utviklingen i andel og antall personer i befolkningen som årlig er i kontakt med de ulike hovedtjenestetypene i perioden 2019 til 2025. Vi ser at det i 2021 var en topp i antall og andel av personer i kontakt med allmennlegetjenesten, som etter en nedgang har flatet ut. Det er en jevn økning i andel og antall personer som årlig har vært i kontakt med spesialisthelsetjenesten, mens trenden for kommunalt tildelte tjenester er relativt flat.

Figur 2. Andel og antall av befolkningen 2+ år som årlig har vært i kontakt med de enkelte hovedtjenestetypene i perioden 2019-2025

Figur 8 viser utviklingen av samtidig bruk av flere hovedtjenestetyper i samme tidsperiode. Trenden viser at andelen som bruker allmennlege- og spesialisthelsetjeneste i kombinasjon øker igjennom perioden etter et midlertidig fall i 2020. Andelen av personer med de resterende kombinasjonene har holdt seg relativt stabilt igjennom perioden.

Figur 3. Årlig andel av befolkningen 2+ år som benytter ulike kombinasjoner av hovedtjenestetyper i perioden 2019–2025. Merk at figurene har ulike y-akser.

Figur 9 viser gjennomsnittlig antall overganger befolkningen har mellom de ulike hovedtjenestetypene i 2025. Vi ser at overgangen mellom allmennlegetjenesten (kun konsultasjoner) og spesialisthelsetjenesten er den mest alminnelige, hvor det i snitt skjer 1,2 overganger per person.

Figur 4. Gjennomsnittlig antall overganger per person mellom hovedtjenestetyper for befolkningen 2+ år i 2025. En tykkere pil representerer flere overganger.

Tabell 7 viser andel personer etter antall overganger mellom hovedtjenestetyper. Vi ser at 24% av befolkningen har to eller flere overganger mellom spesialist- og allmennlegetjenesten, men at rundt 5-6 % opplever tilsvarende antall overganger mellom de andre hovedtjenestetypene. Kun 3 % av befolkningen har to eller flere overganger hvor alle hovedtjenestetypene er involvert.

Tabell 7. Prosentandel av befolkningen 2+ år etter antall overganger mellom hovedtjenestetypene i 2025
	Antall overganger mellom hovedtjenestetyper
	≥ 2
	≥ 4
	≥ 6
	≥ 8

	Spesialisthelsetjeneste ↔ allmennlegetjeneste
	24%
	12%
	6%
	4%

	Allmennlegetjeneste ↔ kommunal helsetjeneste
	6%
	5%
	4%
	3%

	Kommunal helsetjeneste ↔ spesialisthelsetjeneste
	5%
	4%
	3%
	2%

	Antall sekvenser med kontakt til alle hovedtjenestetyper
	≥ 2 
	≥ 3
	≥ 4
	

	
	3%
	2%
	1%
	



Resten av dette kapitlet omhandler helsetjenestebruk hos målpopulasjonene i fokus for denne rapporten. Til sammen hadde 8 433 personer diagnoser i helsetjenesten slik at de kan bli både definert inn i gruppen med flere kroniske sykdommer og tilstander innen psykiatri/rus. I kakediagrammene og figurene av relativ andel som vises i dette kapitlet er disse personene plassert i gruppen av personer med flere kroniske sykdommer. 
Innledningsvis har vi laget et kakediagram som viser hvor store andeler målpopulasjonene utgjør av befolkningen som helhet, se figur 2. Vi ser at personer 80+ år utgjør 5,6%, personer med flere kroniske sykdommer utgjør 2,9%, personer med diagnoser innen psykiatri og rus utgjør 3,9% og barn og ungdom med varige og/eller sammensatte behov utgjør 1,5% av befolkningen. Til sammen utgjør målpopulasjonene 14% av befolkningen in 2025.

Figur 5. Målpopulasjonenes andel av befolkningen i 2025

Totalt har 4 721 979 (85%) personer i befolkningen kontakt med minst én hovedtjenestetype i løpet av året, som vist i tabell 5. Figur x viser hvordan disse personene fordeles mellom målpopulasjonene. Vi ser at målpopulasjonene utgjør omkring 16% av personer i befolkningen som har kontakt til minst én hovedtjenestetype i 2025.

Figure 1. Andel brukere med kontakt med minst én hovedtjenestetype i 2025, fordelt etter målpopulasjon

Figur x viser andelen i hver målpopulasjon som har hatt kontakt med minst én hovedtjenestetype, sett i forhold til den samme andelen blant andre brukere. Blant personer med kroniske lidelser er denne andelen 1,21 ganger så høy som blant andre brukere. De øvrige målpopulasjonene ligger på om lag samme nivå, mellom 1,14 og 1,19.

Figur 2. RAndel med kontakt med minst én hovedtjenestetype i 2025, per målpopulasjon, relativt til gruppen andre brukere (=1.00).	Comment by Torill Alise Rotevatn: Endre i figuren til relativ andel med kontakt i undertittel	Comment by Torill Alise Rotevatn: Endre aksetittel til: Relativ andel med kontakt 


Fastlegen har en nøkkelrolle i den offentlige helsetjenesten, og det er derfor nyttig å ha kunnskap om hvordan bruk av fastlege fordeler seg i befolkningen. Tabell 6 beskriver hvor mange fastlegekonsultasjoner de ulike målpopulasjonene har i løpet av 2025. Det er betydelige forskjeller. Gjennomsnittspersonen hadde 3,0 fastlegekonsultasjoner, mens både personer 80+ år, personer med flere kroniske plager og helsetjenestebehov innen psykiatri og rus bruker fastlege mer enn snittet. For barn og ungdom med varige og/eller sammensatte behov er derimot bruken av fastlegekonsultasjoner lavere enn i gjennomsnittsbefolkningen. 
Tabell 6: Fastlegekonsultasjoner i 2025 for befolkningen og målpopulasjonene, totalt og snitt per person
	 
	Antall fastlege-konsultasjoner
	Antall personer i målpopulasjonen
	Antall fastlege-konsultasjoner, snitt per person

	Totalt i befolkningen
	16 970 802
	5 567 740
	3,0

	Eldre personer
	1 466 180
	312 007
	4,7

	Personer med flere kroniske sykdommer
	1 063 545
	163 600
	6,5

	Personer med diagnoser innen psykiatri og rus
	1 280 273
	223 828
	5,7

	Barn og ungdom med varige og/eller sammensatte behov
	200 433
	86 193
	2,3



Figur 1 viser gjennomsnittlig antall fastlegekonsultasjoner for hele befolkningen og for hver målpopulasjon i perioden 2019-2025. Utviklingen over tid viser at antall konsultasjoner per person har økt for alle populasjoner i perioden fra 2019 til 2022. Økningen stabiliserte seg deretter og falt for noen grupper mot slutten av tidsperioden.

Figur 6. Gjennomsnittlig antall fastlegekonsultasjoner per person i perioden 2019-2025 for befolkningen og målpopulasjonene

Figur 3 viser at en stor del av fastlegens kapasitet brukes av befolkningen utenom de fire målpopulasjonene. Sammenlignet med målpopulasjonenes størrelse (figur 2) ser vi likevel at de fleste målpopulasjonene står for en uforholdsmessig høy andel av fastlegekonsultasjonene. For alle målpopulasjonene, med unntak av barn og unge med varige og/eller sammensatte behov, er andelen fastlegekontakter og-konsultasjoner om lag dobbelt så høy som gruppens andel av befolkningen. Den øvrige befolkningen bruker 76,9% av konsultasjonene, og personer 80+ år utgjør nesten 9 % av konsultasjonene. Personer med flere kroniske sykdommer eller psykiatri og rus står for om lag 6-7 % av konsultasjonene brukt, mens barn og ungdom med varige og/eller sammensatte behov utgjør kun 1,2 % av konsultasjonene. 

Figur 8. Bruksandel av kontakter (t.v.) og konsultasjoner (t.h.) hos fastlege for de ulike målpopulasjonene i 2025

Figur x viser kontakter og konsultasjoner per person i hver målpopulasjon, med andre brukere som referanse, hvor overrepresentasjonen av målgruppene kommer tydeligere frem. Personer med flere kroniske sykdommer har omtrent tre ganger så mange fastlegekontakter per person som personer i gruppen andre brukere. Også personer 80+ år og personer med diagnoser innen psykiatri og rus har vesentlig flere kontakter per person, begge 2,37 ganger så mange. Barn og unge med sammensatte og varige behov har noe færre kontakter per person enn andre brukere. Forskjellene er mindre for konsultasjoner enn for kontakter samlet. Målpopulasjonene har altså flere kontakter av andre typer i tillegg til flere konsultasjoner, sammenlignet med andre brukere. Dette gjelder særlig personer 80 år og eldre: de ligger på samme nivå som personer med diagnoser innen psykiatri og rus når alle kontakter regnes med, men lavere når vi ser på konsultasjoner alene.

Figur 3. Fastlegekontakter og konsultasjoner per person i 2025, per målpopulasjon, relativt til gruppen andre brukere (= 1,00). Konsultasjoner inngår i kontakter.

Figur 4 viser bruk av spesialisthelsetjenesten per målpopulasjon. Her utgjør målpopulasjonene i fokus en større andel av tjenestebruken sammenlignet med hva vi så for bruk av fastlegetjenester. Av de akutte kontaktene utgjør målpopulasjonen 80+ år den høyeste enkeltandelen, mens av alle kontakter, inkludert elektive, utgjør personer med psykiatri og rus nær 17% prosent av kontaktene. 

Figur 9. Bruksandel av kontakter (t.v.) og akutte kontakter (t.h.) i spesialisthelsetjenester for de ulike målpopulasjonene i 2025

Kakediagrammene viser hvor stor del av kontaktvolumet hver målpopulasjon står for, men ikke hvor mange de er. Figur x justerer for gruppestørrelse og viser kontakter per person, med andre brukere som referanse. Alle målpopulasjonene har flere kontakter med spesialisthelsetjenesten per person enn andre brukere. Personer med diagnoser innen psykiatri og rus skiller seg klart ut med 6,1 ganger så mange kontakter per person, etterfulgt av personer med kroniske lidelser og unge med sammensatte behov. Bildet er et annet for akutte kontakter. Her er forskjellene mellom målpopulasjonene mindre, og rekkefølgen en annen: personer med kroniske lidelser og personer 80 år og eldre ligger høyest, begge med henholdsvis 3,6 ganger så mange akutte kontakter per person som andre brukere. Personer 80 år og eldre går fra 2,1 for alle kontakter til 3,6 for akutte kontakter. En større del av kontaktene i denne gruppen er dermed akutte enn i de øvrige målpopulasjonene. For personer innen psykiatri og rus går det motsatt vei, fra 6,1 til 3,1.

Figur 4. Kontakter og akutte kontakter med spesialisthelsetjenesten per person i 2025, per målpopulasjon, relativt til gruppen andre brukere (= 1,00). Akutte kontakter inngår i kontakter.	Comment by Torill Alise Rotevatn: Vurder å bare skrive Alle kontakter og akutte kontakter som overskrifter over figurene i stedet for relativ kontaktrater

Figur 5 viser bruk av kommunalt tildelte helse- og omsorgstjenester. Det er i hovedsak personer 80+ år som mottar slike tjenester, da denne målpopulasjonen mottar over 45 prosent av tjenestene. Barn og ungdom med varige og/eller sammensatte behov mottar nesten 5% av tjenestene, til tross for at denne gruppen bare utgjør mindre enn 2 % av befolkningen. Samlet sett bruker målpopulasjonene i fokus nesten 70% av de kommunalt tildelte tjenestene.

Figur 10. Bruksandel av kommunalt tildelte helse- og omsorgstjenester for de ulike målpopulasjonene i 2025

Kakediagrammet viser hvor stor del av tjenestebruken hver målpopulasjon står for. Figur x justerer for gruppestørrelse og viser antall kommunalt tildelte helse- og omsorgstjenester per person, relativt til andre brukere. Forskjellene er langt større enn for fastlegetjenester og spesialisthelsetjenester. Personer 80 år og eldre mottar 23,3 ganger så mange tjenester per person som andre brukere. Også de øvrige målpopulasjonene ligger markert høyere, mellom 6,1 og 9,5 ganger så mye. Kommunale helse- og omsorgstjenester er dermed langt mer konsentrert om målpopulasjonene enn fastlegetjenesten og spesialisthelsetjenesten. Dette er som forventet, siden tjenestene tildeles etter vurdert behov og ikke oppsøkes fritt slik som fastlegetjenester.

[image: ]
Figur 5. Antall kommunalt tildelte helse- og omsorgstjenester per person i 2025, per målpopulasjon, relativt til gruppen andre brukere (= 1,00). I datagrunnlaget telles antall tjenestevedtak per person.

De neste figurene viser fordelingen av brukte helsetjenester, gruppert etter hvor mye den enkelte bruker i 2025. Vi har inkludert konsultasjoner hos fastlege, alle kontakter med spesialisthelsetjenesten og alle vedtak om kommunalt tildelte helse- og omsorgstjenester. For sistnevnte er antall personmåneder med tjenestevedtak gjennom året talt. De tre er summert uten vekting, slik at én personmåned med kommunal tjeneste teller likt som én konsultasjon. Personene er delt inn i 5-prosentgrupper etter samlet helsetjenestebruk, der gruppen 1-5 % bruker flest tjenester. Figur x viser at de fem prosentene som bruker mest står til sammen for om lag 34 prosent av all tjenestebruk. Av dette utgjør personer 80 år og eldre om lag 10 prosentpoeng og gruppen andre brukere om lag 12 prosentpoeng.

Figur 6. Andel av samlet helsetjenestebruk i 2025, fordelt på 5-prosentgrupper etter antall tjenester og på målpopulasjon. Gruppen 1-5 % bruker flest tjenester. Tjenestene er summert uten vekting, slik at én fastlegekonsultasjon, én kontakt med spesialisthelsetjenesten og én personmåned med kommunal tjeneste teller likt.
[bookmark: _Toc231393022]
I figuren over vektes alle tjenester likt, slik at en fastlegekonsultasjon teller like mye som en sykehusinnleggelse og en måned med langtidsplass på institusjon. For å ta høyde for at tjenestene er av svært ulikt omfang, har vi lagt tidsvekter til de ulike tjenestene. For fastlegetjenester er konsultasjonstakstene vektet med 15 minutter, og tidstakst med ytterligere 15 minutter for hver gang den er brukt. For kontakter med spesialisthelsetjenesten er døgnopphold vektet med 24 timer per innleggelsesdag, dagbehandling med 6 timer og polikliniske kontakter med 30 minutter. Episoder uten registrert omsorgsnivå er vektet med 30 minutter dersom inn- og utdato er den samme, og som døgnopphold dersom oppholdet strekker seg over flere dager. Tidsvektene for kommunalt tildelte tjenester tar utgangspunkt i gjennomsnittlig antall tildelte timer per uke. For enkelte tjenester framstod datakvaliteten i denne variabelen som svak, og vekten er derfor satt skjønnsmessig. Tabell x viser vektene per kommunalt tildelt tjeneste. Summen av tid brukt på tvers av hovedtjenestetyper kan ikke overstige 8 760 timer i 2025.
Tabell x. Tidsvekter per kommunalt tildelte helse- og omsorgtjeneste.
	Kommunal tildelt tjeneste
	Tidsvekt, minutter per dag med tjeneste

	Praktisk bistand, daglige gjøremål 
	10

	Praktisk bistand, opplæring, daglige gjøremål 
	10

	Praktisk bistand, brukerstyrt personlig assistanse
	130

	Dagaktivitetstilbud
	43

	Matombringing
	2

	Trygghetsalarm
	2

	Avlastning utenfor institusjon
	86

	Avlastning i institusjon
	720

	Støttekontakt
	20

	Omsorgsstønad
	43

	Annen bolig
	0

	Helsetjenester i hjemmet
	10

	Re-/habilitering utenfor institusjon
	86

	Tidsbegrenset opphold, utredning/behandling
	960

	Tidsbegrenset opphold, habilitering/rehabilitering
	960

	Tidsbegrenset opphold, annet
	960

	Langtidsopphold i institusjon
	960

	Kommunal øyeblikkelig hjelp, døgnopphold
	960

	Lokaliseringsteknologi
	2



Vektene spenner fra 15 minutter for en fastlegekonsultasjon til et helt døgn per innleggelsesdag, og døgnbaserte tjenester dominerer derfor totalbildet. Kommunalt tildelte tjenester utgjør om lag to tredeler av total tid, og av dette står langtidsplass i institusjon alene for rundt 60 prosent. Spesialisthelsetjenesten utgjør om lag 30 prosent av total tid, hvorav over 90 prosent er døgnopphold. Fastlegekonsultasjoner utgjør i overkant av 1 prosent av total tid. Tidsmålet fanger dermed i hovedsak opp døgnbaserte tjenester. Det gjenspeiler at slike tjenester omfatter pasienten hele døgnet, men innebærer også at forskjeller i bruk av polikliniske tjenester og fastlegetjenester får liten betydning for totalbildet. Vektene måler tid pasienten mottar eller er omfattet av en tjeneste, ikke kostnad eller personellinnsats. Et døgn i intensivbehandling og et døgn på sengepost teller likt.	Comment by Torill Alise Rotevatn: Skal vi legge ved tidsvekt-figurene et sted eller holder det at de bare er omtalt her?
Når vi i stedet grupperer etter samlet tidsbruk (figur x), står de fem prosentene med høyest tidsbruk for i underkant av 90 prosent av all tid i helsetjenesten. Av dette utgjør personer 80 år og eldre om lag 40 prosentpoeng og gruppen andre brukere om lag 25 prosentpoeng.

Figur 7. Andel av samlet tidsbruk i helsetjenesten i 2025, fordelt på 5-prosentgrupper etter tidsbruk og på målpopulasjon. Gruppen 1-5 % har høyest tidsbruk. Tjenestene er vektet med anslått tid, se tabell x. Summert tid per person er begrenset oppad til 8 760 timer.
Oppsummering
De fleste i befolkningen i Norge har kontakt med én eller to deler av helsetjenesten i løpet av 2025, mens 6 % av personer som benytter minst en tjenester benytter alle tre nivåer og regnes som multitjenestebrukere. Multitjenestebrukere er oftere kvinner og eldre – særlig personer 80+ år. 15 % av befolkningen hadde ingen kontakt med helsetjenesten i løpet av året. 
Bruken varierer betydelig mellom grupper: Eldre, personer med flere kroniske sykdommer og personer med diagnoser innen psykiatri og rus har langt høyere bruk av fastlegekonsultasjoner enn gjennomsnittet, mens barn og ungdom med varige og/eller sammensatte behov har lavere bruk per person. Allmennlegetjenesten står for klart flest kontakter i helsetjenesten, etterfulgt av spesialisthelsetjenesten og deretter kommunalt tildelte helse- og omsorgstjenester, der tjenester i hjemmet dominerer. Selv om målpopulasjonene har høyere bruk per person, står resten av befolkningen for størstedelen av fastlegekontaktene. Målpopulasjonene utgjør imidlertid en større andel av kontaktene i spesialisthelsetjenesten og i kommunalt tildelte helse- og omsorgstjenester.
Bruken er samtidig sterkt konsentrert. De fem prosentene som bruker flest tjenester står for om lag 35 prosent av all tjenestebruk. Når tjenestene vektes med anslått tidsbruk, står samme gruppe for nærmere 90 prosent av tiden, i hovedsak fordi døgnbaserte tjenester veier tungt. Kommunalt tildelte tjenester utgjør om lag to tredeler av samlet tid, hvorav langtidsplass i institusjon alene står for rundt 60 prosent. Konsentrasjonen er ikke avgrenset til målpopulasjonene: også blant dem som bruker mest, står gruppen andre brukere for en betydelig andel av antall tjenester og samlet tidsbruk.
Andelen av befolkningen som bruker allmennlege- og spesialisthelsetjeneste samme år har økt fra 2019 til 2025, men veksten i kombinasjoner som inkluderer kommunalt tildelte tjenester har holdt seg relativt stabilt igjennom perioden. Overganger mellom allmennlege- og spesialisthelsetjenesten er de vanligste tjenesteovergangen, og utgjør i gjennomsnitt litt over én overgang per person i 2025.

[bookmark: _Toc231393023]Eldre brukere 
[bookmark: _Toc231393024]Bruk av tjenester
Målpopulasjonen personer 80+ år består av 312 007 personer i 2025. Tabell 8 beskriver hvor mange hovedtjenestetyper målgruppen er i kontakt med i dette året, og kjennetegnene til de som bruker tjenestene. Andelen av multitjenestebrukere, altså personer som er i kontakt med spesialisthelsetjeneste, allmennlegetjeneste, og som mottar kommunalt tildelte tjenester i løpet av et år, utgjør 33,4% (n=104 159) av målpopulasjonen. Andelen kvinner, enslige og personer uten høyere utdanning er høyere blant multitjenestebrukere sammenlignet med hele målpopulasjonen. Det at en større andel kvinner enn menn benytter flere helsetjenester i løpet av året kan delvis forklares med at kvinner typisk blir eldre enn menn, og at andelen som bruker flere helsetjenester samtidig øker med alder.

Tabell 8: Bakgrunnsopplysninger for personer 80+ år (n= 312 007) etter antall hovedtjenestetyper benyttet i 2025 (allmennlegetjeneste, spesialisthelsetjeneste og kommunalt tildelte helse- og omsorgstjenester)
	Antall hoved-tjenestetyper benyttet 
	Ingen tjenester
	1-2 hovedtjenestetyper
	3 hovedtjenestetyper (multitjenestebrukere)

	Totalt antall
	4413 (1.4%)
	203435 (65.2%)
	104159 (33.4%)

	Kjønn
	
	
	

	  Kvinne
	2414 (1.3%)
	112031 (62.5%)
	64745 (36.1%)

	  Mann
	1999 (1.5%)
	91404 (68.8%)
	39414 (29.7%)

	Aldersgruppe
	
	
	

	  80-84 år
	2593 (1.6%)
	121913 (74.1%)
	39932 (24.3%)

	  85-89 år
	1102 (1.2%)
	53584 (59.1%)
	36011 (39.7%)

	  90+ år
	718 (1.3%)
	27938 (49.1%)
	28216 (49.6%)

	Sivilstand
	
	
	

	  Gift / partner
	1691 (1.3%)
	95750 (74.9%)
	30362 (23.8%)

	  Ugift / separert / enke
	2722 (1.5%)
	107685 (58.5%)
	73797 (40.1%)

	Utdannelsesnivå
	
	
	

	  Høyere utdanning
	977 (1.4%)
	49109 (70.4%)
	19661 (28.2%)

	  Ingen høyere utdanning
	3436 (1.4%)
	154326 (63.7%)
	84498 (34.9%)

	Sentralitet
	
	
	

	  Høy sentralitet
	3203 (1.6%)
	134850 (66%)
	66210 (32.4%)

	  Lav sentralitet
	1210 (1.1%)
	68585 (63.7%)
	37949 (35.2%)



Figur 10 beskriver ulike kombinasjoner av tjenestebruk for personer 80+ år. Mørkere farge indikerer høyere andel med den aktuelle kombinasjonen. 31 prosent av personer 80+ år bruker både allmennlege- og spesialisthelsetjeneste. 34 prosent er såkalte multitjenestebrukere, og benytter seg av allmennlege-, spesialisthelsetjeneste og kommunalt tildelte helse- og omsorgstjenester i løpet av 2025. Til sammen utgjør disse to gruppene 65 prosent av befolkningen 80+ år. Nær 80 % i kontakt med minst to hovedtjenestetyper i løpet av året.

Figur 11. Venndiagram over hovedtjenestetypene personer 80+ år er i kontakt med i 2025. 4413 (av 312 007, 1,4%) personer hadde ingen kontakt med en helsetjeneste og er ikke representert i totalandelen. Mørkere farge indikerer områder med flere individer.

Figur 11 viser sammensetningen av helsetjenestebruk for henholdsvis menn og kvinner og viser at det eksisterer kjønnsforskjeller i brukssammensetning. Menn har i større grad kontakt med allmennlege- og spesialisthelsetjeneste enn kvinner (menn 38%, kvinner 25%), mens en større andel kvinner enn menn har kontakt med alle tre helsetjenestenivåene (kvinner 37%, menn 30%). Dette kan forståes med bakgrunn i at det er flere kvinner i de eldste aldersgruppene i målpopulasjonen, og at det er en høyere andel av personer som er enslige og derfor trolig bor alene. 

Figur 12. Venndiagram over hovedtjenestetypene personer 80+ år er i kontakt med i 2025, for menn (blå) og kvinner (rød). 1 999 menn (av 132 817, 1.5%) og 2 414 kvinner (av 179 190, 1.4%) hadde ingen kontakt med en helsetjeneste og er ikke representert i totalandelen. Mørkere farge indikerer områder med flere individer.

Figur 12 viser utviklingen i bruk av de ulike hovedtjenestetypene hos personer 80+ år i perioden fra 2019 til 2025. Andelen brukere av allmennlegetjenesten har holdt seg relativt stabilt igjennom perioden. Andelen brukere av spesialisthelsetjenesten har steget noe til rundt 65% i 2025 etter en midlertidig nedgang i 2020. Andelen brukere av kommunalt tildelte helse- og omsorgstjenester falt i perioden, fra rundt 54% til i underkant av 50%. Samtidig har det samlede antallet personer i befolkningen over 2 år som mottar slike tjenester holdt seg relativt stabilt (figur 7), til tross for en aldrende befolkning. Dette kan tyde på at en økende andel av de som strømmer til målpopulasjonen over 80 år ikke mottar slike tjenester.

Figur 13. Årlig andel av personer 80+ år som har minst en kontakt med helsetjenesten etter hovedtjenestetype i perioden 2019-2025

Figur 13 viser utviklingen over tid i andelen av personer med bruk av flere hovedtjenestetyper samme år i perioden 2019 til 2025. Det er en liten økning i andelen av personer som både mottar tjenester i allmennlegetjenesten og spesialisthelsetjenesten samme år, ellers har tjenestekombinasjoner med kommunalt tildelt helse- og omsorgstjeneste falt siden 2022/2023. Andelen multitjenestebrukere har også falt siden 2023.

Figur 14. Årlig andel av personer 80+ år som benytter ulike kombinasjoner av hovedtjenestetyper i perioden 2019–2025. 

Figur 14 viser gjennomsnittlig antall og totalt antall kontakter og konsultasjoner i 2025 for personer 80+ år, etter kjønn og mottak av kommunalt tildelte helsetjenester. Personer utenfor institusjon hadde det høyeste gjennomsnittet av fastlegekonsultasjoner og -kontakter og mottar også hoveddelen av fastlegetjenestene. Sammenlignet med de andre gruppene har kvinner som mottar tjenester i hjemmet særlig mange fastlegekontakter.

Figur 15. Kontakter (lys) og konsultasjoner (mørk) med fastlege, gjennomsnittlig antall per person (venstre) og totalt antall (høyre) i 2025 for personer 80+ år, etter kjønn og status for bruk av kommunalt tildelte helsetjenester 

Figur 15 viser sammensetningen av fastlegebruk ut fra status for bruk av kommunalt tildelte helse- og omsorgstjenester. Figuren viser at personer som ikke bruker kommunalt tildelte helsetjenester bruker hoveddelen av fastlegekonsultasjonene. Denne andelen er særlig stor blant menn både for konsultasjoner og andre type kontakter. Kvinner som bruker tjenester i hjemmet har også en høy andel konsultasjoner, og har også særlig mange andre typer fastlegekontakter.

Figur 16. Fordeling av konsultasjoner (venstre) og annen type kontakt (høyre) med fastlege i 2025 for personer 80+ år, etter kjønn og status for bruk av kommunalt tildelte helsetjenester 

Figur 16 viser gjennomsnittlig antall kontakter i spesialisthelsetjenesten per person for målpopulasjonen 80+ år i 2025, inkludert akutte kontakter, samt det totale antallet kontakter etter status for bruk av kommunalt tildelte helse- og omsorgstjenester. Overordnet har menn et høyere gjennomsnittlig antall kontakter. Personer som mottar tjenester i hjemmet, har det høyeste antall kontakter per person. Målt i totalt antall kontakter er det imidlertid personer uten tjenester i hjemmet, samt kvinner som mottar tjenester i hjemmet, som står for det største volumet. Dette skyldes at dette er en betydelig større gruppe. 

Figur 17. Kontakter (lys) og akutte kontakter (mørk) med spesialisthelsetjenesten, gjennomsnittlig antall per person (venstre) og totalt antall (høyre) i 2025 for personer 80+ år, etter kjønn og status for bruk av kommunalt tildelte helsetjenester

Figur 17 viser gjennomsnittlig antall og totalt antall kontakter og konsultasjoner med fastlege, fordelt etter om personene har hatt kontakt med spesialisthelsetjenesten samme år. Personer som har vært i kontakt med spesialisthelsetjenesten har i gjennomsnitt både flere fastlegekontakter og -konsultasjoner enn personer uten slik kontakt. Det gjennomsnittlige antallet konsultasjoner er relativt likt mellom kvinner og menn både med og uten kontakt med spesialisthelsetjenesten, mens kvinner i større grad har flere fastlegekontakter. Totalt har personer som har hatt kontakt med spesialisthelsetjenesten det største volumet av fastlegekonsultasjoner og -kontakter. 

Figur 18. Kontakter (lys) og konsultasjoner (mørk) med fastlege, gjennomsnittlig antall per person (venstre) og totalt antall (høyre) i 2025 for personer 80+ år, etter kjønn og status for kontakt med spesialisthelsetjenesten samme år

Figur 18 viser fordelingen av personer etter antall fastlegekonsultasjoner (x‑akse) etter antall kontakter med spesialisthelsetjenesten (fasetter). Figuren viser at flertallet ikke har hatt kontakt med spesialisthelsetjenesten det aktuelle året. Blant dem som har brukt spesialisthelsetjenesten ser vi en forskyvning mot flere fastlegekonsultasjoner blant de med flere kontakter i spesialisthelsetjenesten. 

Figur 19. Antall personer 80+ år etter antall konsultasjoner med fastlege (x-akse) og antall kontakter med spesialisthelsetjenesten (fasetter) i 2025

Figur 19 viser fordelingen av personer etter antall kontakter med spesialisthelsetjenesten i 2025, gruppert etter om de har hatt kontakt med fastlege i 2024. Figuren viser at personer med flere kontakter med spesialisthelsetjenesten i 2025 i all hovedsak har hatt minst en kontakt med fastlege året før.  

Figur 20. Antall personer 80+ år med kontakt til spesialisthelsetjenesten i 2025, etter om de har hatt kontakt med fastlege i 2024
[bookmark: _Toc231393025]Multitjenestebrukere
Tidligere figurer har indikert at det er grunn til å rette fokus mot de som bruker både allmennlegetjeneste, spesialisthelsetjeneste og mottar kommunalt tildelte tjenester i løpet av et år. I dette avsnittet vil vi utforske deres helsetjenestebruk ytterligere. 
Figur 20 viser at andelen av personer med kronisk sykdom er betydelig høyere for personer med kontakt til både allmennlege-, spesialist- og kommunalt tildelte tjenester i 2025 enn for personer uten kontakt til alle tre tjenester. Definisjonen på kronisk sykdom kan finnes i starten av neste delkapittel, tabell 12 side 45.

Figur 21. Andel personer 80+ år i 2025 diagnostisert med kronisk sykdom i 2023-2024 etter multitjenestebrukerstatus

I figur 21 utforsker vi i hvordan multitjenestebrukere i målpopulasjonen bruker fastlegetjenesten. Figuren viser gjennomsnittlig antall og totalt antall fastlegekonsultasjoner og -kontakter per person for kvinner og menn etter om de er multitjenestebrukere eller ikke. Multitjenestebrukere har et gjennomgående høyere gjennomsnitt av både konsultasjoner og kontakter sammenlignet med personer som ikke er multitjenestebrukere. Likevel utgjør kvinnene som ikke er definert som multitjenestebrukere en større del av de totale fastlegekonsultasjonene og -kontaktene.

Figur 22. Kontakter (lys) og konsultasjoner (mørk) med fastlege, gjennomsnittlig antall per person (venstre) og totalt antall (høyre) i 2025 for personer 80+ år, etter kjønn og status for samtidig bruk av både allmennlegetjeneste, kommunal helse- og omsorgstjeneste og spesialisthelsetjeneste (multitjenestebrukere, n=104 159, 33,4 % av målpopulasjonen)
[bookmark: _Toc231393026]Overganger mellom tjenester
I dette delkapitlet vil det presenteres resultater fra analyser om overganger mellom tjenester. Som forklart under metode-avsnittet tildeler vi personer tilstander ut fra gjeldende hierarki, om en person mottar flere kommunalt tildelte tjenester samme måned: 1) ingen tjenester, 2) tjenester i hjemmet, 3) korttidsplass i institusjon og 4) langtidsplass i institusjon. Ved død vil personen tildeles denne statusen den måneden dødsfallet inntreffer.
For å illustrere pasientflyten imellom kommunalt tildelte helsetjenester igjennom året presenterer vi Sankey-diagrammer som viser hvilken tjeneste personer mottar i januar, juni og desember for ulike målpopulasjoner. Status er registrert på den siste dagen i den aktuelle måned. 
Figur 22 viser utviklingen i bruk av kommunalt tildelte helsetjenester gjennom året for individer som ikke mottak slike tjenester den 1 januar 2025 (n = 187 177, 60.0 % av målpopulasjonen). Ved årets slutt mottar 9,6% av disse tjenester i hjemmet, mens 1% har korttidsplass og 0,4% har langtidsplass i institusjon. I tillegg er 2,6% døde ved utgangen av året. Den store majoriteten fortsetter imidlertid å ikke motta noen kommunalt tildelte helsetjeneste gjennom året (86,4%). 

Figur 23. Status for bruk av kommunalt tildelte tjenester igjennom 2025 for personer 80+ år som ikke mottar kommunalt tildelte tjenester ved inngangen av januar (n = 187 177, 60.0%)

Figur 23 viser tilsvarende oversikt for personer som mottar tjenester i hjemmet ved inngangen til 2025 (n= 93 341, 29.9% av målpopulasjonen). Sammenlignet med befolkningen i figur 20 ser vi større endringer i status gjennom året, der 26,6 % ender året med en annen tjenestestatus, mot 13,6% i populasjonen uten bruk av tjenester i starten av året. En høyere andel har korttidsplass (5,6%) eller langtidsplass (5,8%) i institusjon ved årets slutt, og 12,2 % av gruppen er døde. En mindre andel (2%) mottar ikke lenger kommunalt tildelte helsetjenester ved utgangen av året. 

Figur 24. Status for bruk av kommunalt tildelte tjenester igjennom 2025 for personer 80+ år som bruker tjenester i hjemmet ved inngangen av januar (n= 93 341, 29.9%)


Figur 24 viser pasientflyten i de kommunalt tildelte helse- og omsorgstjenestene for personer som har korttidsplass i institusjon ved inngangen til året (n= 4 122, 1.3% av målpopulasjonen). Pasientflyten bekrefter at korttidsplass i hovedsak er en midlertidig tjeneste, ettersom majoriteten av populasjonen har en annen status både i juli (82,6%) og ved årets slutt (89,9%). Ved utgangen av året mottar en betydelig andel langtidsplass i institusjon (27,8%), mens en stor andel har flyttet hjem og mottar tjenester i hjemmet (25%). Dødeligheten i gruppen er høy, og over en tredjedel av dem som startet året på med korttidsplass, er døde ved årets slutt. 

Generelt viser figurene at tjenestehierarkiet er sterkt asymmetrisk i denne populasjonen, hvor tilbakegang kun skjer unntaksvis. Eksempelvis ser vi at kun 2% av populasjonen som mottar tjenester i hjemmet i starten av året går tilbake til å ikke motta tjenester i hjemmet i slutten av året. Unntaket er korttidsplass, hvor 25% går tilbake til å motta tjenester i hjemmet.

Figur 25. Status for bruk av kommunalt tildelte tjenester igjennom 2025 for personer 80+ år som har korttidsplass på institusjon ved inngangen av januar (n= 4 122, 1.3%)

Figur 25 viser gjennomsnittlig antall overganger mellom hovedtjenestetypene per person. Som beskrevet i metode-avsnittet i rapporten tilsvarer en overgang inngangen til en ny tjeneste innenfor en annen hovedtjenestetype. Figuren viser at det i snitt skjer flest overganger mellom allmennlegetjenesten og kommunalt tildelte helse- og omsorgstjenester for målpopulasjonen 80+ år, nesten fire ganger flere sammenlignet med overganger mellom allmennlegetjenesten og spesialisthelsetjenesten for denne aldersgruppen. Dette skyldes at en stor del av gruppen mottar kommunalt tildelte helse- og omsorgstjenester.

Figur 26. Gjennomsnittlig antall overganger per person mellom hovedtjenestetyper for personer 80+ år i 2025. En tykkere pil representerer flere overganger

Tabell 9 viser andel personer etter antall overganger mellom hovedtjenestetyper og antall sekvenser hvor det er kontakt med alle hovedtjenestetypene. Omkring 30-40 % har minst to overganger mellom to av de ulike hovedtjenestetypene. Litt mindre enn en fjerdedel av målpopulasjonen har 8 eller flere overganger mellom allmennlegetjenesten og kommunal helsetjeneste, mens en langt mindre andel har like mange overganger mellom de andre hovedtjenestetypene. Totalt opplever 20% av personer 80+ år sekvenser med overganger mellom alle hovedtjenestetypene minst to ganger. 

Tabell 9. Prosentandel av personer 80+ år etter antall overganger mellom hovedtjenestetypene i 2025
	Antall overganger mellom hovedtjenestetyper
	≥ 2
	≥ 4
	≥ 6
	≥ 8

	Spesialisthelsetjeneste ↔ allmennlegetjeneste
	30%
	16%
	8%
	4%

	Allmennlegetjeneste ↔ kommunal helsetjeneste
	38%
	32%
	27%
	23%

	Kommunal helsetjeneste ↔ spesialisthelsetjeneste
	31%
	22%
	16%
	12%

	Antall sekvenser med kontakt til alle hovedtjenestetypene
	≥ 2 
	≥ 3
	≥ 4
	

	
	20%
	13%
	8%
	



[bookmark: _Toc231393027]Overgangssansynligheter
I denne delen presenteres estimerte sannsynligheter for overgang fra en status til en annen for personer 80+ år. Tabell 10 viser 12 måneders kumulativ insidens for overgang fra ingen tjenester, tjenester i hjemmet og langtidsopphold i institusjon. For personer som ikke mottar noen tjenester er insidensen på 13% for overgang til tjenester i hjemmet, noe som betyr at 13% som ikke mottar tjenester vil starte med å motta tjenester i hjemmet i løpet av de neste 12 måneder. 4% vil i løpet av samme tidsperiode motta korttidsplass i institusjon. Omkring 81% vil fortsette å ikke motta tjenester etter 12 måneder. Sammenlignet vil en relativt stor andel (33%) av målpopulasjonen som mottar tjenester i hjemmet ha et korttidsopphold i institusjon i løpet av 12 måneder fra de starter med å motta tjenester i hjemmet, mens 15% vil gå tilbake til å ikke motta noen tjenester. Av de som mottar tjenester i hjemmet er det om lag 43 prosent som vil være i samme tilstand etter 12 måneder. Generelt sett er 12-måneders insidens for å motta langtidsopphold i institusjon lav for begge disse grupper. 
Dødeligheten er relativt høy for denne målpopulasjonen, særlig for personer i langtidsopphold i institusjon, der 12-måneders dødelighet er 43%. 
Det er ikke utregnet 12-måneders kumulativ insidens for overgang fra korttidsplass i institusjon, da dette i de aller fleste tilfeller er en midlertidig tilstand.
Tabell 10. 12 måneders kumulativ insidens for overgang fra en status innen bruk av kommunalt tildelte tjenester til en annen for personer 80+ år i 2025
	Status: Ingen tjenester
	12 måneders kumulativ insidensrate, målt i prosent

	Overgang til
	

	Tjenester i hjemmet
	12,9

	Korttidsopphold i institusjon
	4,0

	Langtidsopphold i institusjon
	0,2

	Død
	1,4

	Status: Tjenester i hjemmet
	

	Overgang til
	

	Ingen tjenester
	14,5

	Korttidsopphold i institusjon
	33,3

	Langtidsopphold i institusjon
	2,3

	Død
	7,4

	Status: Langtidsopphold i institusjon
	

	Overgang til
	

	Ingen tjenester
	0,4

	Tjenester i hjemmet
	1,6

	Korttidsopphold i institusjon
	0,3

	Død
	43,1


12-måneders kumulativ insidens er betinget på alder, kjønn, utdanning, sentralitet og sesong. Vi viser ikke insidensraten for personer som er på korttidsopphold, da denne tilstanden per definisjon er midlertidig. 
De neste figurene viser månedlige overgangssansynligheter fra en status innen bruk av kommunalt tildelte tjenester til en annen på tvers av demografiske variabler. Figur 26 viser den månedlige sannsynligheten for å gjøre overgang fra ingen tjenester. Som tabell 10 over også viser, er den mest hyppige overgangen for denne gruppen til tjenester i hjemmet, og sannsynligheten øker med alder. Det er ellers lite variasjon på tvers av kjønn og sivilstatus. Sannsynligheten for overgang til korttidsplass øker noe med alder.

Figur 26. Månedlig overgangssansynlighet til en annen brukerstatus innen kommunalt tildelte tjenester i 2025 for personer 80+ år som ikke mottar noen kommunalt tildelte helse- og omsorgstjenester etter demografiske variabler

Figur 27 viser månedlige overgangssannsynligheter fra tjenester i hjemmet etter demografiske kjennetegn. Alder har betydning, særlig for sannsynligheten for korttidsopphold i institusjon. Personer som er gift eller har registrert partner har høyere sannsynlighet for overgang til korttidsopphold sammenlignet med de som ikke har denne statusen. 

Figur 27. Månedlig overgangssansynlighet til en annen brukerstatus innen kommunalt tildelte tjenester i 2025 for personer 80+ år som mottar tjenester i hjemmet etter demografiske variabler

Figur 28 viser månedlige overgangssannsynligheter fra korttidsopphold i institusjon. Den største andelen, rundt 30%, returnerer til tjenester i hjemmet. Mellom 7-10% får langtidsplass får etterfølgende tildelt langtidsplass, hvor andelen øker med alderen. Omkring 5-6% dør. Personer som er gift eller har registrert partner har en lavere sannsynlighet for overgang til hjemmetjenester og langtidsplass sammenlignet med de som ikke har denne statusen. 

Figur 28. Månedlig overgangssansynlighet til en annen brukerstatus innen kommunalt tildelte tjenester i 2025 for personer 80+ år som har korttidsplass i institusjon etter demografiske variabler

De følgende figurene viser overgangssannsynligheter måneden etter spesialisthelsetjenestekontakt, henholdsvis akutte og elektive kontakter. Figur 29 viser dette for personer som ikke mottar kommunalt tildelte tjenester måneden før kontakten. Omkring 6% mottar tjenester i hjemmet etter akutt spesialisthelsetjenestekontakt og omkring 3% er på korttidsplass måneden etter en slik kontakt. Sannsynligheten for en overgang til en annen status er generelt liten etter elektiv kontakt, og noe høyere etter akutt kontakt.

Figur 29. Månedlig overgangssansynlighet til en annen brukerstatus innen kommunalt tildelte tjenester i 2025 for personer 80+ år som ikke mottar kommunalt tildelte tjenester etter status for bruk av henholdsvis akutt (t.v.) og elektiv (t.h.) spesialisthelsetjenestekontakt måneden før kontakten

Figur 30 viser overgangssannsynligheter måneden etter spesialisthelsetjenestekontakt for personer som mottar tjenester i hjemmet. Rundt 10% av målpopulasjonen som har hatt en akutt kontakt med spesialisthelsetjenesten har korttidsplass på institusjon måneden etter og omkring 2,5% dør.

Figur 30. Månedlig overgangssansynlighet til en annen brukerstatus innen kommunalt tildelte tjenester i 2025 for personer 80+ år som mottar tjenester i hjemmet etter status for bruk av henholdsvis akutt (t.v.) og elektiv (t.h.) spesialisthelsetjenestekontakt måneden før kontakten

Figur 31 viser sannsynligheten for bruk av henholdsvis fastlege og legevakt per måned etter status for bruk av kommunalt tildelte tjenester. Figuren viser at en langt lavere andel av personer som har langtidsplass i institusjon bruker fastlege måneden etter sammenlignet med personer som har en annen status. Dette er som forventet, da personer som har langtidsplass har tilgang på tilsvarende helsetjenester via institusjonen. De som mottar tjenester i hjemmet eller har vært på korttidsplass måneden før har noe høyere sannsynlighet for bruk av fastlege, sammenlignet med de som ikke bruker noen kommunalt tildelte tjenester. Personer som har vært på korttidsplass måneden før har den høyeste sannsynligheten for bruk av legevakt måneden etter, noe som kan gjenspeile en ustabil helsesituasjon. 

Figur 31. Månedlig sannsynlighet for bruk av henholdsvis fastlege (t.v.) og legevakt (t.h.) etter status for bruk av kommunalt tildelte tjenester for personer 80+ år i 2025

Figur 32 viser sannsynligheten for akutt og elektiv spesialisthelsetjenestekontakt for de ulike tilstandene i kommunalt tildelte tjenester. Personer med tjenester i hjemmet har høyere sannsynlighet for både akutt og elektiv spesialisthelsetjenestekontakt sammenlignet med de som ikke mottar tjenester. De som er i korttidsinstitusjon har ytterligere forhøyet sannsynlighet, mens de som er i langtidsopphold i institusjon har betydelig lavere sannsynlighet. 

Figur 32. Månedlig sannsynlighet for henholdsvis akutt (t.v.) og planlagt (t.h.) kontakt med spesialisthelsetjenesten etter status for bruk av kommunalt tildelte tjenester for personer 80+ år i 2025




[bookmark: _Toc231393028]Bruk av helsetjenester ved overganger
For de neste figurene har vi kun inkludert overganger oppover i tjenestehierarkiet, se tabell 11. For å definere tidspunkt for overgang har vi brukt vedtakstidspunkt. 
Tabell 11. Oversikt over inkluderte overganger
	Overgang fra	
	Overgang til 

	Ingen kommunalt tildelte tjenester
	Tjenester i hjemmet

	Ingen kommunalt tildelte tjenester
Tjenester i hjemmet
	Institusjon, korttidsplass

	Ingen kommunalt tildelte tjenester
Tjenester i hjemmet
Institusjon, korttidsplass
	Institusjon, langtidsplass



Allmennlege- og spesialisthelsetjenesten kan begge være sentrale i tjenesteflyten. Figur 33 viser andelen som gjør de ulike overgangene som har kontakt med allmennlegetjenesten de siste fem dagene før overgangen finner sted. For oppstart av tjenester i hjemmet har om lag 40% hatt kontakt med fastlege eller legevakt i løpet av dagene før, mens for korttidsopphold i institusjon er dette rundt 45%. Dette viser at allmennlegetjenesten har en sentral rolle i overganger til disse kommunalt tildelte helse- og omsorgstjenestene. Ved overgangen til langtidsopphold i institusjon er det tilsvarende tallet litt over 15%, noe som kan skyldes at denne overgangen i flere tilfeller følger en mer planlagt vurderingsvei. 

Figur 33. Andel overganger til kommunalt tildelte tjenester personer 80+ år har i 2025 hvor det er kontakt med allmennlege ≤5 dager før overgang, etter overgangstype

Figur 34 og 35 viser omfanget av henholdsvis allmenn- og spesialisthelsetjenestebruk i perioden før og etter overgang til en ny kommunal helsetjeneste. Overgangstidspunktet er definert som uke 0, og figurene viser gjennomsnittlige fastlege- og legevaktskontakter per uke, samt akutte og planlagte kontakter i spesialisthelsetjenesten. 
For personer med overgang til tjenester i hjemmet øker antall fastlegekontakter gradvis fram mot tidspunktet for overgangen, før bruken avtar gradvis etterpå. En tilsvarende økning observeres for personer med overgang til korttidsplass, med en topp i uken før overgangen. For personer som får overgang til langtidsplass ses derimot en annen utvikling, med en gradvis reduksjon i fastlegekontakter fra omtrent fire uker før overgangen og gjennom hele observasjonsperioden. Dette kan muligens knyttes til at personene allerede er i korttidsplass i institusjon eller innlagt på sykehus i denne perioden.
Når det gjelder kontakter til legevakt, ses en moderat økning i ukene rundt overgangstidspunktet både for overganger til tjenester i hjemmet og korttidsplass. Et lignende mønster kan observeres i antallet av akutte spesialisthelsetjenestekontakter før disse overgangene. For planlagte spesialisthelsetjenestekontakter observertes en mindre, gradvis økning i perioden før overgang til tjenester i hjemmet. Overordnet sett stabiliserer bruken av både allmennlege- og spesialisthelsetjenester seg etter at en person har gjennomført en overgang til en kommunalt tildelt tjeneste.
En mulig tolkning av mønstrene i figur 34 er at det er substitusjon mellom fastlege og kommunale helse- og omsorgstjenester. En annen mulig tolkning er at fastlegen har en rolle i søknad og tildeling av kommunalt tildelte tjenester. En tredje tolkning er at overganger til kommunalt tildelte tjenester inntreffer som følge av forverringer i helsetilstand, som krever helsehjelp både fra spesialisthelsetjeneste og allmennlegetjeneste. Mønstrene i Figur 35 tyder på det siste ettersom toppunktet i bruk inntreffer uken før overgang til nytt tjenestenivå. 

Figur 34. Gjennomsnittlig antall kontakter i allmennlegetjenesten (fastlege (t.v.) og legevakt (t.h.)) per person per uke, 8 uker før og 4 uker etter overgang til ny kommunalt tildelt tjeneste i 2025 for personer 80+ år

Figur 35. Gjennomsnittlig antall kontakter i spesialisthelsetjenesten per uke (akutte (t.v.) og elektive (t.h.)) per person per uke, 8 uker før og 4 uker etter overgang til ny kommunalt tildelt tjeneste i 2025 for personer 80+ år
[bookmark: _Toc231393029]Oppsummering
De fleste eldre bruker flere deler av helsetjenesten i løpet av ett år, og nær alle bruker allmennlegetjenesten. Nær 80 % er i kontakt med minst to hovedtjenestetyper (allmennlege-, spesialisthelse- og/eller kommunalt tildelte tjenester). Kombinert bruk øker med alder og er vanligere blant kvinner og enslige. Kun en liten andel (1 %) har ingen registrert kontakt med helsetjenestene. Dette viser at tjenestene i stor grad betjener de samme personene, ofte parallelt.
For gruppen av personer 80+ år er andelen av allmennlegetjenestebrukere stabil over tidsperioden 2019-2025. Det er en mindre økning i andelen som bruker spesialisthelsetjenesten, samtidig som brukerandelen av kommunalt tildelte helsetjenester har falt omkring 5 prosentpoeng. Det har vært en svak økning av andelen brukere med kontakt til både allmennlege- og spesialisthelsetjeneste, mens brukskombinasjoner med kommunalt tildelte tjenester har falt. I overgangene mellom tjenester tegner det seg et tydelig mønster. Det avdekkes klare risikofaser der behovet øker, særlig i forkant av oppstart av tjenester i hjemmet og korttidsopphold. Disse overgangene er preget av økende kontakt med både fastlege, legevakt og akutt spesialisthelsetjeneste.
En tydelig gruppe «multitjenestebrukere» benytter samtidig allmennlegetjeneste, spesialisthelsetjeneste og kommunalt tildelte tjenester. Denne gruppen har høy forekomst av kronisk sykdom og et betydelig høyere omfang av fastlegekontakter. Multitjenestebrukerne representerer en relativt liten, men ressurskrevende gruppe, med særlig behov for koordinering.
De fleste eldre beholder sin kommunale tjenestestatus gjennom året, særlig de som starter året uten å motta tjenester. Når overganger først skjer, følger de et tydelig mønster:
· Tjenester i hjemmet er ofte første trinn
· Korttidsplass er en midlertidig fase, med høy sannsynlighet for videre overgang til enten hjemmetjenester, langtidsplass eller død
· Langtidsplass har få overganger videre, men høy dødelighet, og representerer ofte sluttfasen i tjenesteforløpet
Kontakt med spesialisthelsetjenesten – særlig akutte kontakter – øker sannsynligheten for overgang til kommunalt tildelte tjenester måneden etter. Dette gjelder både personer uten kommunalt tildelte tjenester og dem som allerede mottar hjelp. Spesialisthelsetjenestekontakt, eller den underliggende helseutfordringen, kan dermed forståes som en utløsende hendelse for endrede kommunale behov.
En betydelig andel av overgangene til nye kommunalt tildelte tjenester skjer i nær tidsmessig sammenheng med kontakt med fastlege eller legevakt. Dette gjelder særlig ved oppstart av tjenester i hjemmet og overgang til korttidsplass. Funnet understreker fastlegens rolle som både medisinsk vurderer og portvokter inn i kommunalt tildelte tjenester.

For å definere gruppen av personer med flere kroniske sykdommer har vi brukt både KPR-KUHR og NPR. Vi har tatt utgangpunkt i Helsedirektoratets definisjon av kompleks multimorbiditet (Definisjon av kompleks multimorbiditet.pdf), hvor en person som har hatt kontakt minst to kontakter med allmennlegetjenesten for samme sykdom eller minst en kontakt med spesialisthelsetjenesten grunnet minst tre av de utvalgte sykdommene samme år er inkludert i målpopulasjonen av personer med flere kroniske sykdommer. Vi har hentet denne informasjonen to år før vi har målt bruk av helsetjenester, altså i 2023 og 2024 for mål av helsetjenester i 2025. Det er gjort enkelte mindre endringer sammenlignet med Helsedirektoratets definisjon. Tabell 12 gir en oversikt over diagnosene og tilstandene som inngår i analysen, med tilhørende ICD‑10 og ICPC-2 koder. 
Tabell 12. Oversikt over sykdommer brukt til å definere personer med flere kroniske sykdommer med tilhørende ICD-10 og ICPC-2 koder
	Sykdomstype
	ICD-10
	ICPC-2

	Kreft
	C00 -C97, D00-D09
	A79, B72-B74, D74-D78, F74, H75, K72, L71, N74, R84-R85, R92, S77, S79, T71, T73, U75-U77, U79, W72, X75-X77, X81, Y77-Y79

	Sykdommer i blod og bloddannende organer 
	D50-D77
	B78-B84

	Immunsykdommer	
	D80-D89, B20-B24
	B90, B99

	Forstyrrelser i skjoldbruskkjertel
	E00-E07
	T70, T80-T81, T85-T86

	Diabetes 
	E10-E14
	T89-T90

	Endokrine og metabolske sykdommer 
	E15-E16, E20-E35, E70-E77, E79-E90
	T10, T87, T99 

	Fedme 
	E66
	T82

	Hyperlipidemi
	E78
	T93

	Cystisk fibrose 
	E84
	-

	Demens
	F00-F03, G30-G32
	P70

	Nevromuskulær sykdom og sykdommer med lammelser (slått sammen)
	G10-G14, G20-G26, G35, G40-G41, G70- G73, G80-G83
	N08, N70, N86-N88, N99

	Sykdommer i øyet (ekskl øyelokk) 
	H10-H59
	F01, F05, F14, F28, F70-F71, F73, F75, F82-F85, F91-F95, F99



	Hypertensjon 
	I10-I15
	K86-K87

	Iskemiske hjertesykdommer 
	I20-I25
	K74-K76

	Hjertearytmi 
	I44-I49
	K78-K80, K84

	Kongestiv hjertesvikt 
	I50
	K77

	Hjernekarsykdommer 
	I60-I64, G45
	K89-K90

	Kroniske sykdommer i nedre luftveier
	J40-J47
	R79, R95-R96

	Inflammatorisk tarmsykdom 
	K50-K52
	D94

	Irritabelt tarm-syndrom 
	K58
	D93

	Sykdommer i lever og galleblære 
	K70-K77, K80-K87
	D97-D98

	Inflammatoriske leddlidelser og systemiske bindevevssykdommer
	M05-M14, M30-M36
	L88, L91, L99, T92

	Osteoporose 
	M80-M85
	L95

	Kronisk nyresykdom
	N18
	U891, U99

	Benign prostataobstruksjon 
	N40
	Y85

	Åpen sår, hud
	T01, S01, S11, S21, S31, S41, S51, S61, S71, S81, S91
	S18

	Kunstig åpning (ettersyn og status) 
	Z43, Z93
	-

	Amputasjonsstatus 
	Z89
	-

	Transplantasjon 
	Z940-Z944, Z948
	-

Tabell 13 viser sammensetningen av personer med flere kroniske sykdommer (n=163 600), og hvor mange hovedtjenestetyper (allmennlege-, spesialisthelse, og kommunalt tildelte helse- og omsorgstjenester) de benyttet i 2025. Det er kun en svært liten minoritet som ikke har hatt kontakt med noen deler av helsetjenesten (0,2%). Den største gruppen består av personer som bruker en eller to hovedtjenestetyper. Andelen av multitjenestebrukere består av litt mindre enn 20%. Det er noe flere kvinner og eldre 65+ år blant disse. Videre er de i betydelig høyere grad ugift og har ikke høyere utdanning.
Tabell 13. Bakgrunnsopplysninger for personer med flere kroniske sykdommer (n= 163 600) etter antall hovedtjenestetyper benyttet i 2025 (allmennlegetjeneste, spesialisthelsetjeneste og kommunalt tildelte helse- og omsorgstjenester)
	Antall hoved-tjenestetyper benyttet 
	Ingen tjenester
	1-2 hovedtjenestetyper
	3 hovedtjenestetyper (multitjenestebrukere)

	Totalt antall
	296 (0.2%)
	132520 (81%)
	30784 (18.8%)

	Kjønn
	
	
	

	  Kvinne
	72 (0.1%)
	63423 (79.8%)
	16026 (20.2%)

	  Mann
	224 (0.3%)
	69097 (82.2%)
	14758 (17.6%)

	Aldersgruppe
	
	
	

	  19-49 år
	68 (0.4%)
	13270 (83.5%)
	2562 (16.1%)

	  50-64 år
	119 (0.3%)
	39394 (87%)
	5788 (12.8%)

	  65-79 år
	109 (0.1%)
	79856 (78%)
	22434 (21.9%)

	Sivilstand
	
	
	

	  Gift / partner
	139 (0.2%)
	75031 (86.9%)
	11195 (13%)

	  Ugift / separert / enke
	157 (0.2%)
	57489 (74.4%)
	19589 (25.4%)

	Utdannelsesnivå
	
	
	

	  Høyere utdanning
	63 (0.1%)
	36676 (86.5%)
	5671 (13.4%)

	  Ingen høyere utdanning
	233 (0.2%)
	95844 (79.1%)
	25113 (20.7%)

	Sentralitet
	
	
	

	  Høy sentralitet
	242 (0.2%)
	92369 (81.6%)
	20557 (18.2%)

	  Lav sentralitet
	54 (0.1%)
	40151 (79.6%)
	10227 (20.3%)



Figur 36 viser sammensetningen av bruk av de ulike hovedtjenestetypene. Hele 62% bruker både allmennlegetjeneste og spesialisthelsetjeneste i 2025, men ingen kommunalt tildelte tjenester. 19% er multitjenestebrukere og bruker alle tre hovedtjenestetyper. Kun i overkant av 20% av denne målpopulasjonen mottar kommunalt tildelte tjenester i ulike kombinasjoner med andre tjenester. 

Figur 36. Venndiagram over hovedtjenestetypene personer med flere kroniske sykdommer er i kontakt med i 2025. 296 (av 163 600, 0,2 %) personer hadde ingen kontakt med en helsetjeneste og er ikke representert i totalandelen. Mørkere farge indikerer områder med flere individer

Figur 37 viser andelen av brukere i de tre hovedtjenestetypene per år i perioden 2019-2025 for målpopulasjonen med flere kroniske sykdommer. Disse andelene er relativt stabile igjennom perioden, med en mindre nedgang i brukerandelen av spesialisthelsetjeneste og kommunalt tildelte tjenester mot slutten av perioden.

Figur 37. Årlig andel av personer med flere kroniske sykdommer som har minst en kontakt med helsetjenesten etter hovedtjenestetype i perioden 2019-2025

Figur 38 viser andelen av målpopulasjonen med bruk av ulike hovedtjenestetyper samme år for perioden 2019-2015. Det har vært noe nedgang i kombinasjoner av tjenestebruk som inkluderer kommunalt tildelte tjenester etter 2020. En tolkning av dette mønsteret sett opp figur 37 er at det er en generelt lavere andel av målpopulasjonen som bruker kommunalt tildelte tjenester som driver nedgangen i andelen som har bruker kommunalt tildelte tjenester i kombinasjon med andre hovedtjenestetyper. For kombinasjonen av allmennlege- og spesialisthelsetjeneste var det noe nedgang i pandemiåret 2020, og også en svak nedgang i de to siste årene. 

Figur 38. Årlig andel av personer med flere kroniske sykdommer som benytter ulike kombinasjoner av hovedtjenestetyper i perioden 2019–2025

Figur 39 viser antall kontakter og konsultasjoner med fastlege etter status for kommunalt tildelte tjenester. Personer som mottar tjenester i hjemmet har i gjennomsnitt noen flere fastlegekonsultasjoner enn personer som ikke mottar tjenester i hjemmet, men disse personene har i snitt langt flere kontakter. Blant personer med flere kroniske sykdommer er gjennomsnittlig bruk gjennomgående høyest blant de yngre aldersgruppene. Imidlertid er det langt flere med flere kroniske sykdommer i de eldre aldersgruppene, og den totale fastlegebruken er derfor i stor grad blant de eldste som ikke mottar kommunalt tildelte totalt sett. Personer som har langtidsplass i institusjon vises ikke, da denne gruppen er svært liten. 

Figur 39. Kontakter (lys) og konsultasjoner (mørk) med fastlege, gjennomsnittlig antall per person (venstre) og totalt antall (høyre) i 2025 for personer med flere kroniske sykdommer, etter aldersgruppe og status for bruk av kommunalt tildelte helsetjenester

Figur 40 viser det samme mønsteret, med andel av den totale fastlegebruken i denne gruppen: Det er i hovedsak personer som ikke mottar kommunalt tildelte helse- og omsorgstjenester som mottar mesteparten av både konsultasjoner og kontakter hos fastlegen. 

Figur 40. Fordeling av konsultasjoner (venstre) og annen type kontakt (høyre) med fastlege i 2025 for personer med flere kroniske sykdommer, etter aldersgruppe og status for bruk av kommunalt tildelte helsetjenester

Figur 41 viser spesialisthelsetjenestebruk etter alder og status for bruk av kommunalt tildelte tjenester. Personer som mottar tjenester i hjemmet har i snitt flest kontakter, både elektive og akutte. De yngste har høyere bruk i gjennomsnitt, men fordi de er en mindre gruppe har de færre kontakter totalt enn de eldste. Det er personer som ikke mottar noen kommunalt tildelte tjenester som utgjør den største belastningen på spesialisthelsetjenesten. 

Figur 41. Kontakter (lys) og akutte kontakter (mørk) med spesialisthelsetjenesten, gjennomsnittlig antall per person (venstre) og totalt antall (høyre) i 2025 for personer med flere kroniske sykdommer, etter aldersgruppe og status for bruk av kommunalt tildelte helsetjenester

Figur 42 viser fastlegebruk etter status for bruk av spesialisthelsetjenester i målpopulasjonen. De som har hatt kontakt med spesialisthelsetjenesten har mer bruk av fastlege enn de som ikke har kontakt med spesialisthelsetjeneste, som kan gjenspeile ulike behov for helsehjelp. Yngre aldersgrupper har høyere gjennomsnittlig bruk per person, men det totale antall konsultasjoner og kontakter er langt høyere blant de eldste i målgruppen, da de er langt flere.

Figur 42. Kontakter (lys) og konsultasjoner (mørk) med fastlege, gjennomsnittlig antall per person (venstre) og totalt antall (høyre) i 2025 for personer med flere kroniske sykdommer, etter aldersgruppe og status for kontakt med spesialisthelsetjenesten samme år

Figur 43 viser fordelingen av antall personer etter bruk av fastlege og spesialisthelsetjeneste i 2025. Blant personer uten kontakt med spesialisthelsetjenesten er det flest som har 3-5 fastlegekonsultasjoner. Det samme mønsteret gjelder for personer med 1-2 kontakter i spesialisthelsetjenesten. For personer med 3-5 kontakter i spesialisthelsetjenesten er 3-5 fastlegekonsultasjoner fortsatt det vanligste, men fordelingen forskyves ellers mot et høyere antall fastlegekonsultasjoner. Denne tendensen forsterkes ytterligere blant personer med mer omfattende bruk av spesialisthelsetjenester. Samlet sett tyder dette på at personer med høy bruk av spesialisthelsetjenester også har et høyt forbruk av fastlegetjenester.

Figur 43. Antall personer med flere kroniske sykdommer etter antall konsultasjoner med fastlege (x-akse) og antall kontakter med spesialisthelsetjenesten (fasetter) i 2025

Omkring 19% av målpopulasjonen er definert som multitjenestebrukere. Figur 44 viser antall fastlegekonsultasjoner og -kontakter etter status for multitjenestebruk. Ikke overraskende bruker multitjenestebrukere flere fastlegekonsultasjoner enn ikke-multitjenestebrukere, som kan sees i sammenheng med deres sammensatte helsetjenestebehov. Det er de yngste multitjenestebrukerne som i gjennomsnitt har flest fastlegekonsultasjoner og -kontakter. Imidlertid er dette en begrenset gruppe, og totalt har de et begrenset antall kontakter sammenlignet med eldre multitjenestebrukere og ikke-multitjenestebrukere over hele aldersspennet.

Figur 44. Kontakter (lys) og konsultasjoner (mørk) med fastlege, gjennomsnittlig antall per person (venstre) og totalt antall (høyre) i 2025 for personer med flere kroniske sykdommer, etter aldersgruppe og status for samtidig bruk av både allmennlegetjeneste, kommunal helse- og omsorgstjeneste og spesialisthelsetjeneste (multitjenestebrukere, n=30 784, 18,8 % av målpopulasjonen)

Figur 45 viser overgangene gjennom 2025 for personer med flere kroniske sykdommer som ikke mottar kommunalt tildelte tjenester ved inngangen av januar (n = 138 047, 84.4% av målpopulasjonen). Det er kun 5% av disse som mottar kommunalt tildelte tjenester ved slutten av året. Rundt to prosent går over til tjenester i hjemmet innen sommeren, og i overkant av 3 prosent får tjenester i hjemmet ved utgangen av desember. Overgangene til de andre tjenestene er svært begrensede. 

Figur 45. Status for bruk av kommunalt tildelte tjenester igjennom 2025 for personer med flere kroniske sykdommer som ikke mottar kommunalt tildelte tjenester ved inngangen av januar (n = 138 047, 84.4% av målpopulasjonen)

De som mottar tjenester i hjemmet i januar 2025 (n= 23 546, 14.4% av målpopulasjonen) beveger seg i større grad gjennom ulike kommunalt tildelte tjenester gjennom året (figur 46). De er imidlertid langt færre enn de som ikke mottar tjenester. I løpet av året går mer enn 7 prosent tilbake til å ikke motta tjenester. Det er betydelig overgang til korttidsopphold i institusjon, med i overkant av 4%, som skiftes ut i løpet av året. I overkant av 2% går over til langtidsopphold i institusjon. I denne gruppen er det betydelig dødelighet, og om lag 10% dør i løpet av året. 

Figur 46. Status for bruk av kommunalt tildelte tjenester igjennom 2025 for personer med flere kroniske sykdommer som bruker tjenester i hjemmet ved inngangen av januar (n= 23 546, 14.4% av målpopulasjonen)

Figur 47 viser gjennomsnittlig antall overganger mellom de ulike hovedtjenestetypene per person i løpet av 2025. Hver person har i snitt 3.5 overganger mellom allmennlegetjeneste og spesialisthelsetjeneste, og noe mindre mellom kommunalt tildelte helsetjenester og henholdsvis allmennlegetjeneste og spesialisthelsetjeneste. 

Figur 47. Gjennomsnittlig antall overganger per person mellom hovedtjenestetyper i 2025 for personer med flere kroniske sykdommer. En tykkere pil representerer flere overganger

Tabell 14 viser at en betydelig andel har mange overganger mellom de ulike hovedtjenestetypene. 59% har to eller flere overganger mellom spesialist- og allmennlegetjeneste, og 15% har åtte eller flere overganger. Også mellom kommunalt tildelte tjenester og allmennlege- og spesialisthelsetjeneste er det en betydelig andel som har flere overganger. Her har 18% to eller flere slike overganger, og mer enn 10% har åtte eller flere. Nederste linje i tabellen viser hvor mange som har overganger mellom alle tre hovedtjenestetyper. 14% har overgang med alle hovedtjenestetyper involvert to eller flere ganger, og 8% har 4 eller flere slike overganger. 

Tabell 14. Prosentandel av befolkningen med flere kroniske sykdommer etter antall overganger mellom hovedtjenestetypene i 2025
	Antall overganger mellom hovedtjenestetyper
	≥ 2
	≥ 4
	≥ 6
	≥ 8

	Spesialisthelsetjeneste ↔ allmennlegetjeneste
	59%
	38%
	24%
	15%

	Allmennlegetjeneste ↔ kommunal helsetjeneste
	18%
	16%
	14%
	12%

	Kommunal helsetjeneste ↔ spesialisthelsetjeneste
	18%
	15%
	13%
	11%

	Antall overganger mellom alle hovedtjenestetypene
	≥ 2 
	≥ 3
	≥ 4
	

	
	14%
	11%
	8%
	



Tabell 15 viser beregnet insidensrate for målpopulasjonen over 12 måneder for ulike overganger i 2025. For personer som ikke mottar kommunalt tildelte tjenester finner vi en kumulativ insidensrate på 5,8 prosent for overgang til tjenester i hjemmet, mens den er langt lavere for overganger høyere opp i hierarkiet: 1,7 prosent for overgang til korttidsopphold i institusjon, og 0,9 prosent for død. Det vil si at omkring 92 % fortsetter å være i samme tilstand 12 måneder etter. For de som mottar tjenester i hjemmet er det mere bevegelse til andre tilstander. Over 30% gjør overgang tilbake til ingen tjenester, 25% har et korttidsopphold på institusjon og omkring 9% dør i løpet av 12 måneder etter de starter å motta tjenester i hjemmet.
For personer som er i langtidsopphold i institusjon er det en viss sannsynlighet for å gjøre overgang tilbake til å motta tjenester i hjemmet, men det er først og fremst relativt høy dødelighet i denne gruppen.


Tabell 15. 12 måneders kumulativ insidens for overgang fra en status innen bruk av kommunalt tildelte tjenester til en annen for personer med flere kroniske sykdommer i 2025
	Status: Ingen tjenester
	12 måneder kumulativ insidens, målt i prosent

	Overgang til
	

	Tjenester i hjemmet
	5,8

	Korttidsopphold i institusjon
	1,7

	Langtidsopphold i institusjon
	0,0

	Død
	0,9

	Status: Tjenester i hjemmet
	

	Overgang til
	

	Ingen tjenester
	31,2

	Korttidsopphold i institusjon
	25,1

	Langtidsopphold i institusjon
	0,6

	Død
	8,6

	Status: Langtidsopphold i institusjon
	

	Overgang til
	

	Ingen tjenester
	0,4

	Tjenester i hjemmet
	3,6

	Korttidsopphold i institusjon
	0,7

	Død
	38,9


12-måneders kumulativ insidens er betinget på alder, kjønn, utdanning, sentralitet og sesong. Vi viser ikke insidensraten for de som er på korttidsopphold, da denne tilstanden per definisjon er midlertidig.
Figur 48 viser overgangssannsynligheter fra ingen kommunalt tildelte tjenester til en annen kommunalt tildelt tjeneste eller død etter demografiske kjennetegn. Overgangssannsynligheten til tjenester i hjemmet øker med alder, men også til de andre tilstandene ser vi en mindre økende tendens med høyere alder. Blant personer med flere kroniske sykdommer finner vi ikke store forskjeller i overgangssannsynligheter etter kjønn. Overgangene til tjenester i hjemmet ser imidlertid ut til å være høyere for personer som ikke er gift eller har registrert partner. 

Figur 48. Månedlig overgangssansynlighet til en annen brukerstatus innen kommunalt tildelte tjenester i 2025 for personer med flere kroniske sykdommer som ikke mottar noen kommunalt tildelte helse- og omsorgstjenester etter demografiske variabler

Fra tjenester i hjemmet ser vi et tilsvarende mønster i figur 49: sannsynligheten for overgang til en status oppover i hierarkiet med økt alder. Ugifte personer og personer uten registrert partner har lavere overgangssannsynligheter til ingen tjenester, korttidsopphold i institusjon, samt lavere dødelighet. 
[image: ]
Figur 49. Månedlig overgangssansynlighet til en annen brukerstatus innen kommunalt tildelte tjenester i 2025 for personer med flere kroniske sykdommer som mottar tjenester i hjemmet etter demografiske variabler

Figur 50 beskriver overgangssannsynligheter måneden etter henholdsvis akutt og elektiv spesialisthelsetjenestekontakt for personer som ikke mottar kommunalt tildelte tjenester. Etter akutt kontakt med spesialisthelsetjenesten er det betydelig forhøyet sannsynlighet for overgang til alle tilstandene utenom langtidsopphold i institusjon. Etter elektiv kontakt er det økt overgangssannsynlighet inn i tjenester i hjemmet sammenlignet med de som ikke har elektiv kontakt. 

Figur 50. Månedlig overgangssansynlighet til en annen brukerstatus innen kommunalt tildelte tjenester i 2025 for personer med flere kroniske sykdommer som ikke mottar kommunale helse- og omsorgstjenester etter status for bruk av henholdsvis akutt (t.v.) og elektiv (t.h.) spesialisthelsetjenestekontakt måneden før kontakten

For personer som mottar tjenester i hjemmet før akutt kontakt til spesialisthelsetjeneste er det en økt sannsynlighet for overgang til korttidsplass og død sammenlignet med personer som ikke har slik kontakt (figur 51). Det er mindre forskjeller i overgangssannsynligheter for personer med og uten elektiv kontakt, kun en mindre forskjell i overgang til ingen tjenester.

Figur 51. Månedlig overgangssansynlighet til en annen brukerstatus innen kommunalt tildelte tjenester i 2025 for personer med flere kroniske sykdommer som mottar tjenester i hjemmet etter status for bruk av henholdsvis akutt (t.v.) og elektiv (t.h.) spesialisthelsetjenestekontakt måneden før kontakten

Figur 52 viser månedlig sannsynlighet for å bruke allmennlegetjeneste etter status for bruk av kommunalt tildelte tjenester. Det er høyest sannsynlighet for bruk av fastlege blant de med tjenester i hjemmet. Personer med langtidsplass på institusjon bruker fastlege langt mindre enn de andre gruppene. Bruk av legevakt er derimot høyest hos personer som har korttidsplass på institusjon. 

[image: ]
Figur 52. Månedlig sannsynlighet for bruk av henholdsvis fastlege (t.v.) og legevakt (t.h.) etter status for bruk av kommunalt tildelte tjenester personer med flere kroniske sykdommer i 2025

Figur 53 viser tilsvarende månedlig sannsynlighet for akutt og elektiv kontakt med spesialisthelsetjenesten etter status for bruk av kommunalt tildelte tjenester. Det er betydelig høyere overgangssannsynlighet til akutt kontakt for de som mottar korttidsopphold i institusjon. For de som er i langtidsopphold i institusjon er den derimot lavere enn de som mottar tjenester i hjemmet. For elektiv kontakt er det høyere sannsynlighet for personer som mottar tjenester i hjemmet sammenlignet med de som ikke mottar kommunalt tildelte tjenester, og om lag på samme nivå som de som er i korttidsopphold i institusjon. De i langtidsopphold i institusjon har derimot også lavere overgangssannsynlighet til elektiv kontakt.

Figur 53. Månedlig sannsynlighet for henholdsvis akutt (t.v.) og planlagt (t.h.) kontakt med spesialisthelsetjenesten etter status for bruk av kommunalt tildelte tjenester for personer med flere kroniske sykdommer i 2025
[bookmark: _Toc231393034]Bruk av tjenester ved overganger
Som grunnlag i de neste figurene inkluderer har vi kun inkludert overganger oppover i tjenestehierarkiet, som vist i tabell 11.
Figur 54 viser andelen av de som gjør en overgang som har hatt kontakt hos fastlege eller legevakt i løpet av fem dager før overgangen. For overgang til tjenester i hjemmet eller korttidsplass er det i overkant av 45% som har hatt slik kontakt. For de som får langtidsplass er det kun om lag 17% som har hatt kontakt med enten fastlege eller legevakt. 

Figur 54. Andel overganger til kommunalt tildelte tjenester personer med flere kroniske sykdommer har i 2025 hvor det er kontakt med allmennlege ≤5 dager før overgang, etter overgangstype

Figur 55 viser gjennomsnittlig antall kontakter hos fastlege og legevakt relativt til overgang til ny kommunalt tildelt tjeneste for personer med flere kroniske sykdommer. For overgang til tjenester i hjemmet og korttidsopphold i institusjon er det en økning i fastlegekontakter opp til vedtakstidspunktet. For overgang til langtidsopphold i institusjon ser vi derimot en nedgang i fastlegekontakter, som fortsetter etter vedtaket. For legevaktskontakter ser vi en tydelig økning i bruk akkurat ved vedtakstidspunktet for korttidsopphold i institusjon, som kan indikere at dette er drevet av akutte, og muligens midlertidige, helseproblemer. 

Figur 55. Gjennomsnittlig antall kontakter i allmennlegetjenesten (fastlege (t.v.) og legevakt (t.h.)) per person per uke, 8 uker før og 4 uker etter overgang til ny kommunalt tildelt tjeneste i 2025 for personer med flere kroniske sykdommer

Figur 56 viser tilsvarende utvikling for spesialisthelsetjenestekontakter, henholdsvis akutte og elektive. For overgang til tjenester i hjemmet og korttidsopphold i institusjon er det en tydelig topp i akutte kontakter uken før vedtak. Dette finner vi ikke for overgang til langtidsopphold i institusjon. For elektiv behandling er det en stabil utvikling, med en nedgang i vedtaksuken for overgang til tjenester i hjemmet og korttidsopphold i institusjon.

Figur 56. Gjennomsnittlig antall kontakter i spesialisthelsetjenesten per uke (akutte (t.v.) og elektive (t.h.)) per person per uke, 8 uker før og 4 uker etter overgang til ny kommunalt tildelt tjeneste i 2025 for personer med flere kroniske sykdommer
[bookmark: _Toc231393035]Oppsummering
Nesten alle personer med flere kroniske sykdommer har hatt kontakt med helsetjenesten i 2025; kun 0,2 % hadde ingen kontakt. Flertallet av målpopulasjonen bruker 1–2 hovedtjenestetyper. 62 % bruker både allmennlege- og spesialisthelsetjeneste uten kommunalt tildelte tjenester. Multitjenestebrukere (både allmennlege-, spesialisthelsetjeneste og kommunalt tildelte tjenester) utgjør rett under 20 % av målpopulasjonen. Litt over 20 % mottar kommunalt tildelte tjenester, hovedsakelig i en eller annen kombinasjon med andre tjenester.
Bruk av allmennlegetjenester er relativ stabilt fra 2019 til 2025. Bruk av kommunalt tildelte tjenester er imidlertid noe lavere mot slutten av perioden. Alle brukskombinasjoner som inkluderer kommunalt tildelte tjenester, har hatt en mindre nedgang etter 2020.
Gjennomgående finner vi at bruken av helsetjenester er ulikt fordelt også i målpopulasjonen av personer med flere kroniske sykdommer. De som mottar tjenester i hjemmet har både flere fastlegekontakter og flere spesialisthelsetjenestekontakter enn personer som ikke mottar kommunalt tildelte tjenester, men det største bruksvolumet ligger hos personer som ikke mottar kommunalt tildelte tjenester grunnet gruppens omfang. De som har mange kontakter i spesialisthelsetjenesten, bruker også mye fastlegetjenester. De yngre i denne gruppen har flere kontakter, men de er en begrenset gruppe, slik at belastningen for helsetjenesten ligger i den eldste aldersgruppen av personer med flere kroniske sykdommer. 
De som ikke mottar kommunalt tildelte tjenester, fortsetter i stor grad med dette igjennom året. Personer som mottar tjenester i hjemmet har større helsetjenestebehov, og gjør noe flere overganger til høyere tjenesteintensitet i løpet av året. Blant de som er i langtidsopphold i institusjon er det betydelig dødelighet, og bare 53% er i samme tilstand etter 12 måneder. 
Det er vanlig i denne gruppen å ha flere overganger mellom ulike deler av helsetjenesten, og overgang mellom spesialist- og allmennlegetjeneste er den mest alminnelige. Rett under 60% har minst 2 slike overganger, og 15% har 8 eller flere. Det er også en betydelig andel som har mange og gjentatte overganger på tvers av alle tre hovedtjenestetyper. 
Personer med høyere alder har høyere sannsynlighet for overgang til høyere omsorgsnivå innen de kommunalt tildelte tjenestene. Det er betydelig økte overgangssannsynligheter til både kommunalt tildelte tjenester og økt omsorgsnivå, samt død, etter akutt spesialisthelsetjenestekontakt.
Rundt 45 % av overgangene til tjenester i hjemmet eller korttidsplass skjer etter fastlege- eller legevaktkontakt de siste 5 dagene. Det tyder på at fastlege og legevakt er viktige i overgangen mellom omsorgsnivåer. Overgang til langtidsplass skjer oftere uten nylig allmennlegekontakt.
Personer med flere kroniske sykdommer har relativt høy og sammensatt bruk av helsetjenester, med mange overganger mellom hovedtjenestetyper. Alder, akutte hendelser og kommunal tjenestestatus er viktige kjennetegn for både tjenestebruk, overgangsmønstre og dødelighet.



[bookmark: _Toc231393036]Personer med diagnoser innen psykiatri og rus
[bookmark: _Toc231393037]Definisjon
Målpopulasjonen med diagnoser innen psykiatri og rus er definert på bakgrunn av diagnoser registrert ved kontakt med spesialisthelsetjenesten i de to foregående årene før analyseåret 2025. Populasjonen omfatter alle personer med minst én slik kontakt der det er registrert diagnosekoder F10–F69 eller F90–F99 (se tabell 16).
Tabell 16: Inkluderte diagnoser innen psykiatri og rus
	Diagnosekoder
	Diagnosegruppe

	F10-F19
	Psykiske lidelser og atferdsforstyrrelser som skyldes bruk av psykoaktive stoffer

	F20-F29
	Schizofreni, schizotyp lidelse og paranoide lidelser

	F30-F39
	Affektive (stemnings-) lidelser

	F40-F48
	Nevrotiske, belastningsrelaterte og somatoforme lidelser

	F50-F59
	Atferdssyndromer forbundet med fysiologiske forstyrrelser og fysiske faktorer

	F60-F69
	Personlighets- og atferdsforstyrrelser hos voksne

	F90-F98
	Atferdsforstyrrelser og følelsesmessige forstyrrelser som vanligvis oppstår i barne- og ungdomsalder



[bookmark: _Toc231393038]Bruk av tjenester
Tabell 17 viser fordelingen av personer med diagnoser innen psykiatri og rus (n= etter antall hovedtjenestetyper (allmennlege-, spesialisthelse- og kommunalt tildelte tjenester) benyttet i 2025. Totalt består målgruppen av flere kvinner enn menn, men menn er overrepresentert i gruppen som ikke benyttet tjenester og i gruppen av multitjenestebrukere. En større andel av multitjenestebrukerne er også eldre 50+ år, er ikke gift eller har registrert partner, har ikke høyere utdanning og bor i områder med lavere sentralitet.



Tabell 17. Bakgrunnsopplysninger for personer med diagnoser innen psykiatri og rus (n=223 828) etter antall hovedtjenestetyper benyttet i 2025 (allmennlegetjeneste, spesialisthelsetjeneste og kommunalt tildelte helse- og omsorgstjenester)
	Antall hovedtjenestetyper benyttet 
	Ingen tjenester
	1-2 hovedtjenestetyper
	3 hovedtjenestetyper (multitjenestebrukere)

	Totalt antall
	5752 (2.6%)
	178850 (79.9%)
	39226 (17.5%)

	Kjønn
	
	
	

	  Kvinne
	1800 (1.4%)
	103940 (82.7%)
	20016 (15.9%)

	  Mann
	3952 (4%)
	74910 (76.4%)
	19210 (19.6%)

	Aldersgruppe
	
	
	

	  19-29 år
	2157 (3.4%)
	52911 (84.5%)
	7522 (12%)

	  30-49 år
	2706 (2.6%)
	85446 (82.2%)
	15734 (15.1%)

	  50+ år
	889 (1.6%)
	40493 (70.6%)
	15970 (27.8%)

	Sivilstand
	
	
	

	  Gift / partner
	846 (2%)
	37026 (87.2%)
	4603 (10.8%)

	  Ugift / separert / enke
	4906 (2.7%)
	141824 (78.2%)
	34623 (19.1%)

	Utdannelsesnivå
	
	
	

	  Høyere utdanning
	1594 (2.5%)
	55811 (88%)
	6036 (9.5%)

	  Ingen høyere utdanning
	4158 (2.6%)
	123039 (76.7%)
	33190 (20.7%)

	Sentralitet
	
	
	

	  Høy sentralitet
	4522 (2.7%)
	134979 (81%)
	27137 (16.3%)

	  Lav sentralitet
	1230 (2.2%)
	43871 (76.7%)
	12089 (21.1%)



Figur 57 viser sammensetningen av helsetjenestebruk i 2025 for personer med diagnoser innen psykiatri og rus. En overvekt av dem, 53% bruker både allmennlegetjenester og spesialisthelsetjenester i løpet av året. 18% er innom alle tre hovedtjenestetyper i løpet av året, og 24% bruker kun allmennlegetjeneste. Til sammen innebærer dette at på langt nær de fleste har kontakt med allmennlegetjenesten i løpet av året i kombinasjon med de andre tjenestene i ulik grad. Det er relativt få som mottar kommunalt tildelte tjenester, og av de som mottar slike tjenester bruker de aller fleste også allmennlege og spesialisthelsetjeneste i løpet av året. 

Figur 57. Venndiagram over hovedtjenestetypene personer med diagnoser innen psykiatri og rus er i kontakt med i 2025. 845 761 (av 5 567 740, 15,2 %) personer hadde ingen kontakt og inngår derfor ikke i totalandelen. Mørkere farge indikerer områder med flere individer.

Figur 58 viser kjønnsvise kombinasjoner av helsetjenestebruk. Som tidligere nevnt ser vi at flere menn enn kvinner er multitjenestebrukere, mens kvinnene i større grad bruker kombinasjonen av allmennlege og spesialisthelsetjeneste. Det er noe flere menn som kun bruker spesialisthelsetjeneste eller kun allmennlegetjeneste. For øvrig er mønstrene relativt like. 

Figur 58. Venndiagram over hovedtjenestetypene personer med diagnoser innen psykiatri og rus er i kontakt med i 2025, for kvinner (rød) og menn (blå). 1 999 menn (av 132 817, 1.5%) og 2 414 kvinner (av 179 190, 1.4%) hadde ingen kontakt og inngår derfor ikke i totalandelen. Mørkere farge indikerer områder med flere individer

Fastlegen kan ha en koordinerende rolle der samhandling mellom hovedtjenestetyper er nødvendig. Figur 59 viser bruk av fastlege for personen med diagnoser innen psykiatri og rus etter status for kommunalt tildelte tjenester. Personer som bruker tjenester i hjemmet, har i gjennomsnitt noen flere fastlegekontakter sammenlignet med personer som ikke mottar kommunalt tildelte tjenester, men har ellers forholdsvis likt antall fastlegekonsultasjoner. Imidlertid er gruppen som ikke mottar tjenester langt større, og bidrar derfor med flere fastlegekonsultasjoner totalt. Personer som er i korttidsopphold i institusjon har gjennomsnittlig noe lavere bruk, og er en svært begrenset gruppe i omfang.

Figur 59. Kontakter (lys) og konsultasjoner (mørk) med fastlege, gjennomsnittlig antall per person (venstre) og totalt antall (høyre) i 2025 for personer med diagnoser innen psykiatri og rus, etter kjønn og status for bruk av kommunalt tildelte helsetjenester

Figur 60 viser fordelingen av konsultasjoner og andre typer kontakter etter status for bruk av kommunalt tildelte tjenester. Som figuren over også viser, ser vi at personer uten bruk av slike tjenester står for majoriteten av fastlegebruken totalt. Dette gjelder både for kvinner og menn. 

Figur 60. Fordeling av konsultasjoner (venstre) og annen type kontakt (høyre) med fastlege i 2025 for personer med diagnoser innen psykiatri og rus, etter kjønn og status for bruk av kommunalt tildelte helsetjenester

Figur 61 viser bruk av spesialisthelsetjenester etter status for bruk av kommunalt tildelte tjenester. I denne gruppen ser vi svært like mønstre for kvinner og menn. Akutt spesialisthelsetjenestebruk er relativt begrenset med et snitt på under en for alle grupper i 2025. Antall elektive kontakter er derimot langt høyere: Syv for kvinner uten kommunalt tildelte tjenester, i overkant av seks for tilsvarende menn, og henholdsvis i overkant av 10 og 11 for kvinner og menn med tjenester i hjemmet. I alt utgjør dette et betydelig volum, særlig for de som ikke mottar tjenester i hjemmet. 

Figur 61. Kontakter (lys) og akutte kontakter (mørk) med spesialisthelsetjenesten, gjennomsnittlig antall per person (venstre) og totalt antall (høyre) i 2025 for personer med diagnoser innen psykiatri og rus, etter kjønn og status for bruk av kommunalt tildelte helsetjenester

Figur 62 viser konsultasjoner og kontakter hos fastlege etter status for kontakt med spesialisthelsetjeneste samme år. De som har hatt kontakt med spesialisthelsetjeneste har i gjennomsnitt betydelig mer fastlegekonsultasjoner og -kontakter enn de uten spesialisthelsetjenestekontakt. Dette kan gjenspeile at de er sykere, og at de har oppfølgingsbehov både i forkant og etterkant av spesialisthelsetjenestekontakten. Siden det er svært mange som har kontakt med spesialisthelsetjenesten i løpet av året i denne gruppen betyr det at omfanget av fastlegebruk i denne gruppen er betydelig. 

Figur 62. Kontakter (lys) og konsultasjoner (mørk) med fastlege, gjennomsnittlig antall per person (venstre) og totalt antall (høyre) i 2025 for personer med diagnoser innen psykiatri og rus, etter kjønn og status for kontakt med spesialisthelsetjenesten samme år

I Figur 63 undersøker vi sammenhengen mellom fastlegebruk og spesialisthelsetjenestebruk ytterligere. De som ikke har kontakt med spesialisthelsetjeneste har begrenset bruk av fastlege, med et typetall på 1-2 konsultasjoner i 2025. Kun et fåtall av dem har mer enn 11 konsultasjoner. For de som har mellom 1 og 5 spesialisthelsetjenestekontakter årlig ser vi at det vanligste er å ha mellom 3 og 5 fastlegekonsultasjoner i løpet av året, og mønstrene er relativt stabile. For de med hyppigere spesialisthelsetjenestekontakt er derimot bildet svært annerledes, særlig blant dem som har 11 eller flere spesialisthelsetjenestekontakter årlig: Disse bruker også svært mye fastlegetjenester. Det er nesten 40 000 personer som har 11 eller flere spesialisthelsetjenestekontakter i løpet av 2025, og samtidig har 6 eller flere fastlegekonsultasjoner. 

Figur 63. Antall personer med diagnoser innen psykiatri og rus etter antall konsultasjoner med fastlege (x-akse) og antall kontakter med spesialisthelsetjenesten (fasetter) i 2025

Rett under 18% av målpopulasjonen hadde status som multitjenestebruker i 2025. Figur 64 viser fastlegebruk etter status for multitjenestebruk. Multitjenestebrukere bruker mer fastlege enn ikke-multitjenestebrukere i gjennomsnitt. Forskjellen er imidlertid moderat, og i samme størrelsesorden som når vi beskrev fastlegebruk etter spesialisthelsetjenestestatus. Ikke-multitjenestebrukere utgjør majoriteten i denne gruppen av befolkningen, og deres kontakter og konsultasjoner veier dermed betydelig større enn multitjenestebrukerenes totalt.

Figur 64. Kontakter (lys) og konsultasjoner (mørk) med fastlege, gjennomsnittlig antall per person (venstre) og totalt antall (høyre) i 2025 for personer med diagnoser innen psykiatri og rus, etter kjønn og status for samtidig bruk av både allmennlegetjeneste, kommunal helse- og omsorgstjeneste og spesialisthelsetjeneste (multitjenestebrukere, n=39 226, 17.5% av målpopulasjonen)
[bookmark: _Toc231393039]Overganger mellom tjenester
Mesteparten av personene med diagnoser innen psykiatri og rus bruker ikke kommunalt tildelte tjenester ved inngangen til 2025 (n=186 378, 83 % av målpopulasjonen). I all hovedsak vil de som ikke mottar kommunalt tildelte tjenester fortsette i samme tilstand gjennom året (figur 65). Det er en viss overgang til tjenester i hjemmet, hvor om lag 3,6 prosent av de som starter året uten å motta tjenester mottar slike tjenester i desember. 

Figur 65. Status for bruk av kommunalt tildelte tjenester igjennom 2025 for personer med diagnoser innen psykiatri og rus som ikke mottar kommunalt tildelte tjenester ved inngangen av januar (n = 186 378, 83.3% av målpopulasjonen)

Blant mottagere av tjenester i hjemmet ved inngangen til 2025 (n= 35 653, 15.9% av målpopulasjonen) er det en viss overgang ut av tjenestene (figur 66). Innen juni har i overkant av 10% gått tilbake til å ikke motta kommunalt tildelte tjenester, og i overkant av ytterligere 7% innen desember. Det er noe dødelighet, og en liten andel som gjør overgang til korttidsopphold i institusjon, i overkant av 1% i løpet av hele året. 

Figur 66. Status for bruk av kommunalt tildelte tjenester igjennom 2025 for personer med diagnoser innen psykiatri og rus som bruker tjenester i hjemmet ved inngangen av januar (n= 35 653, 15.9%).

Figur 67 viser gjennomsnittlig antall overganger mellom hovedtjenestetypene. Det er svært mange overganger i denne målpopulasjonen, med et snitt på mer enn fire mellom spesialisthelsetjeneste og kommunalt tildelte tjenester og mer enn tre mellom allmennlegetjeneste og spesialisthelsetjeneste. 

Figur 67. Gjennomsnittlig antall overganger per person mellom hovedtjenestetyper for personer med diagnoser innen psykiatri og rus i 2025. En tykkere pil representerer flere overganger.

Tabell 18 utfyller mønstrene fra Figur 65. Nær 50% gjør minst to overganger mellom spesialist- og allmennlegetjeneste. 15% gjør minst 8 overganger. Tilsvarende tall for overganger mellom kommunalt tildelte tjenester og henholdsvis allmennlegetjeneste og spesialisthelsetjeneste er noe annerledes, med en lavere andel som gjør slike overganger, men mindre forskjell i andelen som gjør mange slike overganger. Det er en betydelig andel som gjør overganger mellom alle hovedtjenestetypene flere ganger – hele 12% gjør det mer enn 2 ganger, og 7% mer enn 4 ganger. 

Tabell 18. Prosentandel av personer med diagnoser innen psykiatri og rus etter antall overganger mellom hovedtjenestetypene i 2025
	Antall overganger mellom hovedtjenestetyper
	≥ 2
	≥ 4
	≥ 6
	≥ 8

	Spesialisthelsetjeneste ↔ allmennlegetjeneste
	48%
	31%
	22%
	15%

	Allmennlegetjeneste ↔ kommunal helsetjeneste
	17%
	15%
	12%
	10%

	Kommunal helsetjeneste ↔ spesialisthelsetjeneste
	16%
	14%
	13%
	11%

	Antall overganger mellom alle hovedtjenestetypene
	≥ 2 
	≥ 3
	≥ 4
	

	
	12%
	9%
	7%
	



[bookmark: _Toc231393040]Bruk av tjenester ved overganger
Figurene under tar utgangspunkt i overgangene beskrevet i tabell 11. Ved overgang til korttidsopphold viser figur 68 at mer enn 50% har kontakt med allmennlegetjenesten i løpet av de fem foregående dagene. Ved overgang til tjenester i hjemmet har allmennlegetjenesten en mindre rolle, slik det ser ut i disse dataene.

[image: ]
Figur 68. Andel overganger til kommunalt tildelte tjenester personer med diagnoser innen psykiatri og rus har i 2025 hvor det er kontakt med allmennlege ≤5 dager før overgang, etter overgangstype. Overgang til langtidsplass i institusjon vises ikke grunnet få overganger
Både for overgang til tjenester i hjemmet og korttidsopphold i institusjon viser figur 69 en betydelig vekst i fastlegekontakter i ukene før vedtak. Etter vedtakstidspunktet reduseres bruken, men blir værende på et noe forhøyet nivå. For legevaktsbruk ser vi en forhøyning i overgangen til korttidsopphold i institusjon, men ikke i overgangen til tjenester i hjemmet. 

Figur 69. Gjennomsnittlig antall kontakter i allmennlegetjenesten (fastlege (t.v.) og legevakt (t.h.)) per person per uke, 8 uker før og 4 uker etter overgang til ny kommunalt tildelt tjeneste i 2025 for personer med diagnoser innen psykiatri og rus. Overgang til langtidsplass i institusjon vises ikke grunnet få overganger

Tilsvarende viser figur 70 bruk av spesialisthelsetjeneste rundt vedtakstidspunktet for tildeling av kommunalt tildelte tjenester. Særlig til korttidsopphold i institusjon er det en betydelig økning i akutte kontakter rundt vedtakstidspunktet. For tjenester i hjemmet ser vi en svak forhøyning uken før. For elektiv behandling er bruken økende frem til uken etter vedtakstidspunkt for begge kommunalt tildelte tjenester vi undersøker. Deretter avtar den noe. 

Figur 70. Gjennomsnittlig antall kontakter i spesialisthelsetjenesten per uke (akutte (t.v.) og elektive (t.h.)) per person per uke, 8 uker før og 4 uker etter overgang til ny kommunalt tildelt tjeneste i 2025 for personer med diagnoser innen psykiatri og rus. Overgang til langtidsplass i institusjon vises ikke grunnet få overganger
[bookmark: _Toc231393041]Oppsummering
Personer med diagnoser innen psykiatri og rus har gjennomgående høy og sammensatt bruk av helsetjenester. De fleste har kontakt med både allmennlegetjenesten og spesialisthelsetjenesten i løpet av året, mens rundt én av fem også benytter kommunalt tildelte tjenester og dermed er multitjenestebrukere. Multitjenestebrukerne er overordnet noe eldre, ugifte eller uten registrert partner, har lav utdanning og bor oftere i mindre sentrale kommuner. De samme personene som bruker mye spesialisthelsetjenester, bruker også mye allmennlegetjenester. 
Når det gjelder overganger mellom tjenester, vil de fleste som ikke mottar kommunalt tildelte tjenester i begynnelsen av året være stabile i sin tilstand gjennom året, kun en mindre andel går over til tjenester i hjemmet. Blant mottakere av tjenester i hjemmet er det større bevegelighet, med både overgang ut av tjenestene, noe dødelighet og enkelte overganger til korttidsopphold i institusjon. Personer med diagnoser innen psykiatri og rus har i snitt mange overganger mellom de ulike hovedtjenestetypene, særlig mellom allmennlegetjenesten og spesialisthelsetjenesten. Rundt overgangstidspunktet til kommunalt tildelte tjenester ser man tydelige topper i bruk av fastlege, legevakt og akutt spesialisthelsetjeneste, spesielt ved overgang til korttidsopphold. Dette tyder på at overganger ofte skjer i forbindelse med akutte forverringer i helsetilstanden og økt behov for koordinert innsats på tvers av tjenester.



[bookmark: _Toc231393042]Barn og ungdom med varige og/eller sammensatte behov
[bookmark: _Toc231393043]Definisjoner
Vi har definert målpopulasjonen barn og ungdom med varige og/eller sammensatte behov  med utgangspunkt i Helsedirektoratets definisjon av barn og unge med langvarige og/eller omfattende behov for helse- og omsorgstjenester (PowerPoint-presentasjon). Målgruppen er definert ut fra enten en diagnosekode i NPR (se tabell 19), minst 20 polikliniske kontakter i BUP/PHV, innlagt i BUP/PHV eller følgende tjeneste i KPR-KTT: praktisk bistand, dagaktivitetstilbud, avlastning, omsorgsstønad, helsetjenester i hjemmet, tidsbegrenset opphold eller langtidsopphold i institusjon, i en av de to foregående årene.
Tabell 19. Diagnoser inkludert i definisjonen av barn og unge med varige og/eller sammensatte behov og tilsvarende ICD-10 koder
	Diagnoseområde
	ICD-10 koder

	Medfødte syndromer og misdannelser
	Q00–Q07, Q85.0, Q85.1, Q86.0, Q90–Q99

	Nevrologiske sykdommer, CP, muskelsykdommer, demyeliniserende sykdommer
	G11–G12, G30–G32, G40, G70–G73, G80–G83, G93

	Kreft
	C00–C99, D00–D48

	Revmatologiske sykdommer
	M05–M09

	Inflammatorisk tarmsykdom
	K50–K52

	Organtransplantasjon
	Z94

	Primær immunsvikt
	D80–D84

	Kronisk lever- eller nyresykdom
	K72–K76, N00–N08, N10–N19

	Kronisk luftveissykdom inkl. astma
	Q30–Q34, J44–J47, E84

	Diabetes
	E10–E14

	Kronisk hjertesykdom
	Q20–Q28, I30–I52

	Metabolske sykdommer
	E00–E07, E70–E90

	Fedme
	E66

	Hjerneinfarkt
	I60–I69

	Hodeskade
	S06, T90

	Psykisk utviklingshemming
	F70–F79



[bookmark: _Toc231393044]Bruk av tjenester
Målpopulasjonen består av 86 193 barn og ungdom i alderen 2 til 18 år. Tabell 20 viser fordelingen av målpopulasjonen på antall hovedtjenestetyper brukt i 2025, samt deres bakgrunnsopplysninger. Størstedelen av denne målpopulasjonen bruker en eller to tjenester, men litt over 15% er multitjenestebrukere. Multitjenestebrukerne består av en større andel menn og eldre barn og ungdommer. Totalt sett består målgruppen av flest personer mellom 2 og 9 år. 


Tabell 20: Bakgrunnsopplysninger for barn og unge med varige og/eller sammensatte behov (n= 86 193) etter antall hovedtjenestetyper benyttet i 2025 (allmennlegetjeneste, spesialisthelsetjeneste og kommunalt tildelte helse- og omsorgstjenester)
	Antall hoved-tjenestetyper benyttet 
	Ingen tjenester
	1-2 hovedtjenestetyper
	3 hovedtjenestetyper (multitjenestebrukere)

	Totalt antall
	5138 (6%)
	67636 (78.5%)
	13419 (15.6%)

	Kjønn
	
	
	

	  Kvinne
	2290 (5.9%)
	31279 (80.7%)
	5191 (13.4%)

	  Mann
	2848 (6%)
	36357 (76.6%)
	8228 (17.3%)

	Aldersgruppe
	
	
	

	  2-9 år
	2725 (7.5%)
	29678 (81.2%)
	4153 (11.4%)

	  10-14 år
	1435 (5.9%)
	18028 (74.3%)
	4789 (19.7%)

	  15-18 år
	978 (3.9%)
	19930 (78.5%)
	4477 (17.6%)

	Sentralitet
	
	
	

	  Høy sentralitet
	3607 (6.1%)
	46135 (77.8%)
	9528 (16.1%)

	  Lav sentralitet
	1531 (5.7%)
	21501 (79.9%)
	3891 (14.5%)



Figur 71 viser fordelingen av barn og ungdom med varige og/eller sammensatte behov etter hvilke hovedtjenestetyper de benyttet seg av i 2025. Av målgruppen som benyttet helsetjenester ser vi at de aller fleste bruker allmennlegetjenesten i løpet av et år, og om lag 50% bruker både allmennlege- og spesialisthelsetjeneste. Litt mere enn 20% bruker kommunalt tildelte helse- og omsorgstjenester, og 17 prosent bruker alle tre hovedtjenestetypene og defineres som multitjenestebrukere. Figuren viser en betydelig vekt mot allmennlege og spesialisthelsetjeneste. 

Figur 71. Venndiagram over hovedtjenestetypene barn og ungdom med varige og/eller sammensatte behov er i kontakt med i 2025. 5 063 (5,4 %) personer hadde ingen kontakt med en helsetjeneste og er ikke representert i totalandelen. Mørkere farge indikerer områder med flere individer.
Som figuren over viste, er majoriteten brukere av allmennlegetjenesten. Figur 72 viser at gjennomsnittlig antall konsultasjoner hos fastlegen er relativt lik for de ulike aldersgruppene, men antall kontakter for øvrig øker noe med alder. Det samme bildet tegner seg etter bruk av kommunalt tildelte tjenester. Personer med mer intensiv bruk av kommunalt tildelte tjenester har ikke flere konsultasjoner, men langt flere kontakter. Det er personer uten bruk av kommunalt tildelte tjenester som står for den største totale bruken i denne gruppen, særlig personer mellom 2 og 9 år, samt personer mellom 15-18 år. 

Figur 72. Kontakter (lys) og konsultasjoner (mørk) med fastlege, gjennomsnittlig antall per person (venstre) og totalt antall (høyre) i 2025 for barn og ungdom med varige og/eller sammensatte behov, etter aldersgruppe og status for bruk av kommunalt tildelte helsetjenester

Figur 73 viser videre hvordan henholdsvis fastlegekonsultasjoner og andre kontakter er fordelt etter status for bruk av kommunalt tildelte tjenester. Det er hovedsak personer som ikke mottar kommunalt tildelte tjenester som bruker fastlegens kapasitet. Det er en følge av at de er flest. Også de med tjenester i hjemmet har en viss totalbelastning på fastlegetjenesten. 

Figur 73. Fordeling av konsultasjoner (venstre) og annen type kontakt (høyre) med fastlege i 2025 for barn og ungdom med varige og/eller sammensatte behov, etter aldersgruppe og status for bruk av kommunalt tildelte helsetjenester

Figur 74 viser gjennomsnittlig og totalt antall kontakter i spesialisthelsetjenesten for målgruppen etter alder og status for bruk av kommunalt tildelte tjenester. Bruk av akutt spesialisthelsetjeneste (mørk farge) ligger gjennomsnittet per person relativt stabilt lavt både på tvers av alle grupper. Gjennomsnittet for alle typer kontakter (lys farge) viser derimot en tydelig aldersgradient for de som ikke mottar kommunalt tildelte tjenester med mer bruk med økt alder. Som for bruk av fastlege, ser vi at gruppen som ikke mottar kommunalt tildelte tjenester står for hoveddelen av spesialisthelsetjenestekontaktene som følge av at de er flest.

Figur 74. Kontakter (lys) og akutte kontakter (mørk) med spesialisthelsetjenesten, gjennomsnittlig antall per person (venstre) og totalt antall (høyre) i 2025 for barn og ungdom med varige og/eller sammensatte behov, etter aldersgruppe og status for bruk av kommunalt tildelte helsetjenester
Figur 75 viser fastlegebruk etter status for kontakt i spesialisthelsetjenesten samme år. Vi ser at personer som har kontakt med spesialisthelsetjenesten har både flere fastlegekontakter og -konsultasjoner i snitt og totalt sammenlignet med personer i målgruppen uten slik kontakt. 

Figur 75. Kontakter (lys) og konsultasjoner (mørk) med fastlege, gjennomsnittlig antall per person (venstre) og totalt antall (høyre) i 2025 for barn og ungdom med varige og/eller sammensatte behov, etter aldersgruppe og status for kontakt med spesialisthelsetjenesten samme år

I figur 76 utforsker vi den sammensatte bruken av fastlege og spesialisthelsetjeneste ytterligere. Det er flest i denne gruppen som ikke har kontakt med spesialisthelsetjenesten i løpet av året. Disse har noe bruk av fastlege, i hovedsak 1–2 konsultasjoner. Etter hvert som antall kontakter i spesialisthelsetjenesten øker, forskyver fordelingen seg mot flere fastlegekonsultasjoner, men en betydelig andel har fortsatt ingen fastlegekontakt selv blant dem med flest spesialistkontakter. Dette kan tyde på at spesialisthelsetjenesten i større grad ivaretar oppfølgingen av denne gruppen. 

Figur 76. Antall barn og ungdom med varige og/eller sammensatte behov etter antall konsultasjoner med fastlege (x-akse) og antall kontakter med spesialisthelsetjenesten (fasetter) i 2025

Omkring 16% av målpopulasjonen er definert som multitjenestebrukere. Figur 77 viser at multitjenestebrukerne bruker noe mer fastlegekonsultasjoner enn ikke-multitjenestebrukerne, men betydelig mer fastlegekontakter. Dette kan til dels skyldes behov for koordinering med kommunalt tildelte tjenester eller andre offentlige tjenester. Imidlertid utgjør multitjenestebrukerne en relativt begrenset gruppe i omfang, og det totale omfanget av fastlegekonsultasjoner og -kontakter er derfor også begrenset. 

Figur 77. Kontakter (lys) og konsultasjoner (mørk) med fastlege, gjennomsnittlig antall per person (venstre) og totalt antall (høyre) i 2025 for barn og ungdom med varige og/eller sammensatte behov, etter aldersgruppe og status for samtidig bruk av både allmennlegetjeneste, kommunal helse- og omsorgstjeneste og spesialisthelsetjeneste (multitjenestebrukere, n=13 419, 15,6 % av målpopulasjonen) 
[bookmark: _Toc231393045]Overganger mellom tjenester
I de neste figurene viser vi pasientflyten kommunalt tildelte helsetjenester for målpopulasjonen igjennom 2025. Figur 78 viser overganger mellom slike tjenester for de som ikke mottar slike tjenester ved inngangen til 2025 (n = 71 046, 82,4% av målpopulasjonen). Figuren viser at det er svært få som gjør overganger fra denne status igjennom året, hvor over 97% har samme status ved slutten av året. Vi ser at en liten andel på 2,3 % gjør overgang til tjenester i hjemmet i løpet av året.

Figur 78. Status for bruk av kommunalt tildelte tjenester igjennom 2025 for barn og ungdom med varige og/eller sammensatte behov som ikke mottar kommunalt tildelte tjenester ved inngangen av januar (n = 71 046, 82,4% av målpopulasjonen)

Omkring 15 % av målpopulasjonen mottar tjenester i hjemmet ved inngangen til 2025. Figur 79 viser overganger i kommunalt tildelte helsetjenester for disse. Ved årets slutt har fortsatt 80% denne statusen, mens omkring 15% har gått tilbake til å ikke motta kommunalt tildelte tjenester. Det er noen overganger til korttidsopphold i institusjon, og omkring 5% har denne statusen i desember.

Figur 79. Status for bruk av kommunalt tildelte tjenester igjennom 2025 for barn og ungdom med varige og/eller sammensatte behov som bruker tjenester i hjemmet ved inngangen av januar (n = 13 054, 15,1% av målpopulasjonen)

Figur 80 viser gjennomsnittlig antall overganger per person mellom de ulike hovedtjenestetypene for målgruppen. Det er særlig mellom kommunalt tildelte tjenester og spesialisthelsetjeneste det er mange overganger, hele 2,9. Dette kan tyde på at en mindre andel i målgruppen har store medisinske og pleietrengende behov, som drar snittet opp. Mellom spesialist- og allmennlegetjeneste er det 1,5 overganger i gjennomsnitt. 

Figur 80. Gjennomsnittlig antall overganger per person mellom hovedtjenestetyper for barn og ungdom med varige og/eller sammensatte behov i 2025. En tykkere pil representerer flere overganger.

Tabell 21 viser andelen av personer i målgruppen etter antall overganger mellom ulike hovedtjenestetyper i 2025. Nesten en tredjedel har to eller flere overganger mellom spesialist- og allmennlegetjeneste, men bare fire prosent med mer enn 8 slike overganger. For overgangene mellom allmennlegetjeneste og kommunalt tildelte tjenester ser vi noe lavere tall for de med to eller flere overganger. For overgangene mellom kommunalt tildelte tjenester og spesialisthelsetjeneste er det en mindre reduksjon i andel med økende antall overganger. Det er 16% som har mer enn to overganger, og 11% som har mer enn åtte slike overganger i løpet av 2025, noe som kan forklare det høye snittet i antall overganger mellom disse hovedtjenestetypene i figuren over. For sekvenser med overganger mellom alle hovedtjenestetypene i løpet av året er det 8% som har mer enn to slik fulle sekvenser, og 3% som har mer enn 4. 

Tabell 21. Prosentandel av barn og ungdom med varige og/eller sammensatte behov etter antall overganger mellom hovedtjenestetypene i 2025
	Antall overganger mellom hovedtjenestetyper
	≥ 2
	≥ 4
	≥ 6
	≥ 8

	Spesialisthelsetjeneste ↔ allmennlegetjeneste
	32%
	14%
	7%
	4%

	Allmennlegetjeneste ↔ kommunal helsetjeneste
	15%
	11%
	8%
	5%

	Kommunal helsetjeneste ↔ spesialisthelsetjeneste
	16%
	14%
	12%
	11%

	Antall overganger mellom alle hovedtjenestetypene
	≥ 2 
	≥ 3
	≥ 4
	

	
	8%
	5%
	3%
	



[bookmark: _Toc231393046]Bruk av tjenester ved overganger
De neste figurene beskriver hvordan allmennlege- og spesialisthelsetjenesten benyttes i overganger til en ny kommunalt tildelt helsetjeneste for målpopulasjonen. De inkluderte overgangene er beskrevet i tabell 11. Figur 81 viser andel overganger målpopulasjonen har hvor det har vært kontakt til allmennlegetjenesten fem dager før overgangen. Vi ser at andelen med slik foregående kontakt er betydelig lavere for denne målgruppen sammenlignet med hva vi fant for de andre målpopulasjonene i denne rapporten. Mindre enn 15 prosent av de som gjør overgang til tjenester i hjemmet har kontakt med allmennlegetjenesten de fem foregående dagene, og mindre enn 20% før overgang til korttidsopphold i institusjon. Samlet kan dette tyde på at allmennlegetjenesten spiller en mindre rolle i slike tjenesteoverganger sammenlignet med hva de gjør i tilsvarende overganger hos de andre målpopulasjonene. På den andre siden kan mindre kontakt med allmennlegetjenesten rett før overganger også være et tegn på at overganger hos målgruppen følger et lengre planleggingsforløp.

Figur 81. Andel overganger til kommunalt tildelte tjenester barn og ungdom med varige og/eller sammensatte behov har i 2025 hvor det er kontakt med allmennlege ≤5 dager før overgang, etter overgangstype. Overgang til langtidsplass på institusjon vises ikke grunnet få hendelser

Figur 82 viser at bruk av fastlege er noe økende frem til tidspunktet for overgang til både tjenester i hjemmet og til korttidsopphold i institusjon. For legevakt er derimot mønsteret annerledes – det er ingen betydelige endringer over tidsperioden. 

Figur 82. Gjennomsnittlig antall kontakter i allmennlegetjenesten (fastlege (t.v.) og legevakt (t.h.)) per person per uke, 8 uker før og 4 uker etter overgang til ny kommunalt tildelt tjeneste i 2025 for barn og ungdom med varige og/eller sammensatte behov. Overgang til langtidsplass på institusjon vises ikke grunnet få hendelser.

Figur 83 viser at det er lite endring i antall akutte kontakter med spesialisthelsetjenesten i forbindelse med overgang til tjenester i hjemmet eller korttidsopphold i institusjon. Det er en mindre økning i planlagte kontakter frem til vedtakstidspunktet for overgang til korttidsopphold i institusjon, og deretter en utflating.

Figur 83. Gjennomsnittlig antall kontakter i spesialisthelsetjenesten per uke (akutte (t.v.) og elektive (t.h.)) per person per uke, 8 uker før og 4 uker etter overgang til ny kommunalt tildelt tjeneste i 2025 for barn og ungdom med varige og/eller sammensatte behov. Overgang til langtidsplass på institusjon vises ikke grunnet få hendelser.
[bookmark: _Toc231393047]Kapitteloppsummering
De aller fleste barn og ungdom med varige og/eller sammensatte behov har kontakt med helsetjenesten i løpet av året, hovedsakelig med allmennlegetjenesten og spesialisthelsetjenesten. Om lag 75% bruker én eller to tjenester, mens rundt 16 % er multitjenestebrukere som benytter alle tre hovedtjenestetyper. Multitjenestebruk er noe vanligere blant gutter og blant eldre barn og ungdom. Rundt én av fem mottar kommunalt tildelte helse- og omsorgstjenester, men samlet sett er det barn og unge uten bruk av slike tjenester som står for størstedelen av fastlegebruken. Multitjenestebrukerne har høyere gjennomsnittlig antall fastlegekontakter, men utgjør en begrenset gruppe og bidrar derfor i mindre grad til det totale volumet av fastlegebruken.
Det skjer generelt få overgangene mellom ulike tjenester innen de kommunalt tildelte tjenestene i denne målpopulasjonen, og de fleste som ikke mottar kommunalt tildelte tjenester ved årets start forblir i samme situasjon gjennom året. Blant barn og ungdom som bruker tjenester i hjemmet er det noe større dynamikk, med både overganger ut av tjenestene og enkelte som gjør overgang til korttidsopphold i institusjon. De fleste overgangene mellom hovedtjenestetyper skjer mellom kommunalt tildelte tjenester og spesialisthelsetjenesten. I motsetning til andre målpopulasjoner er det relativt få overganger som skjer i forkant av kontakt med fastlege eller legevakt, og det observeres kun enkelte små endringer i kontakt med spesialisthelsetjenesten rundt overgangstidspunktet. Dette indikerer at overganger i større grad er planlagte og stabile, og i mindre grad knyttet til akutte forverringer i helsetilstanden.

[bookmark: _Toc231393048]Oppsummering
En stor andel av befolkningen i Norge benytter helsetjenester i løpet av et år, men bruken er svært ujevnt fordelt. De fleste i befolkningen har kontakt med én eller to deler av helsetjenesten, mens en mindre andel er multitjenestebrukere som samtidig benytter allmennlegetjenesten, spesialisthelsetjenesten og kommunalt tildelte helse- og omsorgstjenester. Multitjenestebruk er særlig utbredt blant eldre og personer med flere kroniske sykdommer, men finnes også blant barn og unge med varige og sammensatte helsetjenestebehov, og blant personer med tilstander innen rus og psykiatri. Selv om multitjenestebrukerne står for høyere bruk per person, utgjør de samlet sett en relativt begrenset del av befolkningen. Allmennlegetjenesten er den mest brukte tjenesten totalt og fungerer som et sentralt kontaktpunkt for alle målpopulasjoner, både alene og i kombinasjon med øvrige tjenester.
På tvers av målpopulasjonene viser analysene tydelige og til dels ulike overgangsmønstre mellom de ulike hovedtjenestetypene. For eldre, personer med flere kroniske sykdommer og personer med diagnoser innen psykiatri og rus er overgangene ofte knyttet til akutte hendelser, spesialisthelsetjenestekontakt og perioder med økt behandlings- og omsorgsbehov. Overganger til tjenester i hjemmet og korttidsopphold skjer ofte i nær tidsmessig sammenheng med kontakt med fastlege, legevakt eller akutt spesialisthelsetjeneste. Dette understreker allmennlegetjenestens rolle som både medisinsk vurderer og portvokter inn i kommunalt tildelte tjenester, men også at akutt forverring som krever spesialisert helsehjelp kan resultere i behov for overgang til en ny kommunal helse- og omsorgstjeneste oppover i hierarkiet. Multitjenestebrukerne har mange og gjentatte overganger mellom hovedtjenestetypene og representerer en særlig ressurskrevende gruppe med stort behov for koordinert oppfølging. 
Barn og ungdom med varige og/eller sammensatte behov skiller seg fra de øvrige målpopulasjonene ved at overgangene i mindre grad er preget av økning i annen helsetjenestebruk. De fleste har kontakt med allmennlege og spesialisthelsetjeneste, mens færre mottar kommunalt tildelte tjenester. Det skjer relativt få overganger i kommunalt tildelte helsetjenester, og i motsetning til de voksne målgruppene er disse i mindre grad knyttet til akutte hendelser eller økt allmennlege- og spesialisthelsetjenestebruk. Samtidig består målpopulasjonen av en mindre gruppe som har mange overganger mellom spesialisthelsetjeneste og kommunalt tildelte tjenester. Samlet viser funnene at behovet for samhandling og koordinerte pasientforløp er størst der sykdomsbyrden er høy og forløpene preges av hyppige overganger. Dette peker på betydningen av tydelige ansvarsforhold, god informasjonsflyt og god koordinering for å sikre kvalitet, pasientsikkerhet og bærekraftig ressursbruk i helsetjenesten.
Overordnet viser analysene at de fire målpopulasjonene har ulike helsetjenestebehov, og at omfanget av overganger mellom hovedtjenestetyper varierer betydelig mellom gruppene. Dette innebærer også at behovene for bedre samhandling mellom ulike deler av helsetjenesten er ulike. Samlet sett står personer uten bruk av kommunalt tildelte tjenester for hovedbelastningen av allmennlege- og spesialisthelsetjenesten. Personer over 80 år står for majoriteten av de kommunalt tildelte helse- og omsorgstjenestene, og rundt en tredjedel er multitjenestebrukere. Samtidig har de fleste et relativt lavt forbruk av spesialisthelsetjenester. For personer med flere kroniske sykdommer og for personer med diagnoser innen psykiatri og rus er bildet motsatt: En betydelig andel har både mange fastlegekonsultasjoner og hyppig kontakt med spesialisthelsetjenesten. Dette tilsier at det særlig for disse gruppene bør legges vekt på å styrke samhandlingen mellom fastlegetjenesten og spesialisthelsetjenesten.
Datagrunnlaget i denne rapporten inkluderer hele den norske befolkningen. Det er imidlertid noen deler av helsetjenestene vi mangler data for. Det gjelder privatfinansierte helsetjenester og offentlige avtalespesialister i denne rapporten. Vi underestimerer derfor helsetjenestebruken noe. Dette kan være særlig viktig for personer med tilstander innen psykiatri og rus og personer med flere kroniske tilstander med et stort behov for spesialisert behandling. 

